یەکەم کوردی ساڵ لە فینلاند ھەڵبژێردرا.\nزارا تەیمووری، وەک یەکەم کوردی ساڵ لە وڵاتی فینلاند ھەڵبژێردرا. خەڵاتی کوردی ساڵ لە ئاھەنگی نەورۆز لە شاری تورکۆ رۆژی ١٤-٣-٢٠١٥ بە زارا تەیمووری بەخشرا. ناوبراو لە ساڵی ٢٠١٥دا بە پلەی ھەرەباش بڕوانامەی کارناسی باڵای (ماجیستێری) بیرکاری لە زانکۆی ھێلسینکی فینلاند بەدەستی ھێنا. لە رۆژی ھاتنی بۆ فینلاند زارا تەیمووری لە ھەموو تەمەنی خوێندنی خۆیدا، فێرکارێکی چالاک و بەرپرس بووە و بۆیە لەو ماوەیەدا چەندین جار لە لایەن فێرگەی دوای ناوەندی و زانکۆی ئالتۆ خەڵات کراوە.\nزارا تەیمووری لە دایکبووی کەمپی پەنابەری ئەڵتاش لە عێراقە. بنەماڵەی زارا لە بەر زوڵم و ستەمی حکوومەتی ئێران، دوای ھێرشی کۆماری ئیسلامی بۆ سەر کوردستان پەریوەی باشووری کوردستان دەبن و لەوێوە حکوومەتی سەدام بنەماڵەی زارا وێرای چل ھەزار کوردی دیکە دەگوازرێتەوە بۆ کەمپی ئەڵتاش لە باشووری بەغدا. تەیمووری لە ھەلومەرجێکی زۆر سەختی ئوردووگای پەنابەری لەدایک بووە و لە تەمەنی ١٠ ساڵیەوە ھاتووە فینلاند.\nزۆر جار باوە دەوترێت کە پێشینەی باوک و دایکی منداڵ شوێندانەرە لەسەر دوارۆژی منداڵانیش. پێشینەی سەخت و ئەستەمی بنەماڵەی زارا پێچەوانەی ئەوە نیشان دەدات. زارا تەیمووری بە کار و چالاکی و بڕیاری خۆی لە مەڕ تێپەرکردنی ھەموو ئاستەکانی خوێندن، توانی لە ماوەیەکی کورت دا یەکێک لە ئەستەم ترین بوارەکانی زانستی تێپەربکات و ببێتە نموونەیەک لە سەرکەوتوویی و چالاکی لە پێناو ئامانج نەتەنیا لە ناو گەنجانی کورد بەڵکوو لە ناو گەنجانی فینلاندیش دا.\nبە خەڵاتی کوردی ساڵ، ئامانجی فیدراسیۆنی کۆمەڵە کوردیەکان ھاندانی کوردەکانی دانیشتووی فینلاندە، بۆ جێگرتن و بەدەستھێنانی سەرکەوتن لە نیشتیمانی نوێیاندا. دەستەی بەرێوەبەری فیدراسیۆنی کۆمەڵە کوردیەکان سوپاسی ھەموو ئەوانە دەکا کە خۆیان وەک بەربژێری کوردی ساڵ ناونووس کردووە و بەو ھیوایە لە ساڵانی داھاتوودا نموونەی زۆرتر ببیندرێت.\n١٥\_٣\_٢٠١٥ - ھێلسینکی


کۆڵۆمبۆس کریو vs. ڕیاڵ ساڵت لەیک شیگاکۆ فایەر vs. New York City Los Angeles vs. فێلادێلفیا یونیۆن ئێرسکواکس vs. لۆس ئانجێلێس گالاکسی تۆرۆنتۆ ئێف سی vs. نیویۆرک رب. وایتکاپس vs. کۆلۆرادۆ ڕاپیدس هۆوستن داینامۆ vs. Los Angeles Minnesota United vs. تۆرۆنتۆ ئێف سی دالاس vs. Atlanta United کۆلۆرادۆ ڕاپیدس vs. سیاتێل ساوندێرس\nوایتکاپس vs کۆلۆرادۆ ڕاپیدس 0-1\n43' مارسێل دی یۆنگ (OG)\n'46 بۆ J. Mutch\n'81 بۆ J. McBean\n'73 بۆ J. Blomberg\n'67 بۆ A. Blondell\n'74 بۆ E. Hurtado\n'61 بۆ K. Ford\n'46 بۆ K. Waston\n'61 بۆ B. Adjei-Boateng\n'67 بۆ N. Mezquida\n'73 بۆ J. Mason\n'74 بۆ شیا\n'81 بۆ Y. Boli\n12 B. Rowe گ\n17 مارسێل دی یۆنگ 43' 90+3'\n39 S. Melvin گ\n9 A. Blondell بۆ N. Mezquida 67'\n19 E. Hurtado بۆ شیا 74'\n77 J. Mutch بۆ K. Waston 46'\n8 J. Blomberg بۆ J. Mason 73' 80'\n24 K. Ford بۆ B. Adjei-Boateng 61'\n32 J. McBean بۆ Y. Boli 81'\n20/02/19 CLF Tijuana 1 - 1 وایتکاپس زانیاری زیاتر لەسەر ئەم یارییە\n24/02/19 CLF وایتکاپس 0 - 1 Los Angeles زانیاری زیاتر لەسەر ئەم یارییە\n03/03/19 MLS وایتکاپس 2 - 3 Minnesota United بینینی ڕووداوەکان زانیاری زیاتر لەسەر ئەم یارییە\n10/03/19 MLS ڕیاڵ ساڵت لەیک 1 - 0 وایتکاپس بینینی ڕووداوەکان زانیاری زیاتر لەسەر ئەم یارییە\n13/04/19 MLS شیگاکۆ فایەر 02 : 30 وایتکاپس زانیاری زیاتر لەسەر ئەم یارییە\n18/04/19 MLS وایتکاپس 04 : 00 Los Angeles زانیاری زیاتر لەسەر ئەم یارییە\n03/03/19 MLS کۆلۆرادۆ ڕاپیدس 3 - 3 پۆڵاتلاند تیمبێرس بینینی ڕووداوەکان زانیاری زیاتر لەسەر ئەم یارییە\n23/03/19 MLS دالاس 22 : 55 کۆلۆرادۆ ڕاپیدس زانیاری زیاتر لەسەر ئەم یارییە\n14/04/19 MLS کۆلۆرادۆ ڕاپیدس 03 : 00 دی سی یونایتد زانیاری زیاتر لەسەر ئەم یارییە\n1 نیویۆرک رب. 34 +29 71\n4 دی سی یونایتد 34 +10 51\n5 کۆڵۆمبۆس کریو 34 -2 51\n6 فێلادێلفیا یونیۆن 34 -1 50\n7 مۆنتێریال ئیمپاکت 34 -6 46\n8 نیو ئینگلاند 34 -6 41\n9 تۆرۆنتۆ ئێف سی 34 -5 36\n10 شیگاکۆ فایەر 34 -13 32\n11 ئۆرلاندۆ سیتی 34 -31 28


کوردیپێدیا - 28ی گەلاوێژ هێرشی کۆنەپەرەستی و دیکتاتۆریەت بۆ سەر ئازادی و دێمۆکڕاسی\n📝 28ی گەلاوێژ هێرشی کۆنەپەرەستی و دیکتاتۆریەت بۆ سەر ئازادی و دێمۆکڕاسی | پۆل: بەڵگەنامەکان | زمانی بابەت: 🏳 کوردیی ناوەڕاست\n28ی گەلاوێژ هێرشی کۆنەپەرەستی و دیکتاتۆریەت بۆ سەر ئازادی و دێمۆکڕاسی\n28ی گەلاوێژ و فتوای خومەینی جینایەتکار بۆ سەر کوردستان لە رۆژێکی وەک ئەمڕۆدا دوژمنایەتی کۆنەپەرەستی و سیستمی داگیرکەری ئێران سەر کوردستان دەسەلمێنی. بە هێرشی دڕندانە و هەمەلایەنانە بۆ سەر خەڵکی بێ دیفاعی کوردستان ئەو راستییە دەسەلمێنێت کە گەلی ئازادیخوازی لە ژینگەی بێبەزەییانەی رۆژهەڵاتی ناوەڕاست ناتوانێت ئازادانە ژیان بکات. ئەوە دروست لە رۆژێکی مێژویی ئەم پەیامە بۆ گەلی کورد دەنێردرێت کە دروست لە هەمان رۆژدا لە ساڵی 1332 ئەم پەیامە محەمەدڕەزاشای ئێران بە ئازادیخوازانی ئێرانی دا و بە سەدان کەسی ئازادیخواز و شۆڕشگێڕ قەتڵ و عام کران.\nئەم رۆژە وەبیرهێنەرەوەی دو روداوی مێژویین کە لە سەر یەک رێچکە دەڕۆن و تەواوکەری یەکترن، ئەویش کودەتای 28ی گەلاوێژ بە دژی حکومەتی دوکتور مسەدق و رەوتی ئازادیخوازی لە ئێران کە بە پاڵپشتی زلهێزەکان بە ئەنجام گەیەندرا. دەرئەنجامی کودتای 28ی گەلاوێژی 1332 رێگەخۆشکەربوو بۆ کۆنەپەرەستی و دیکتاتۆریەت و هاوکات تێکشکاندنی چرۆی ئازادی و دێمۆکڕاسی لە ناوچەکە. دەتوانین بڵێین بەڕێوەچونی ئەم کودەتایە لەو سەردەمدا رێگەخۆشکەری 28ی گەلاوێژێکی تر و فتوا و کوشتاری گەلی ئازادیخوازی کوردستانی بەدواوە بوو. بە هاتنە سەرحکۆمداری خومەینی و ئاخوندەکان، هاوکات لە گەڵ هێرش بۆ سەر کوردستان، هەمو ئازادیخواز و شۆڕشگێڕێک لە ئێران کەوتنە بەر تەوژمی هێرشی بێڕەحمانەی هێزە نیزامیەکانی ئێران و بە هەزاران ژن و پیاو ئێعدام کران و لە زیندانەکاندا بێحورمەتیان پێکرا.\nهێرشی بێ بەزەییانەی هێزەکانی نزامی ئێران بۆ سەر کوردستان و کوشتار و ئێعدامی گەنجان و تەنانەت منداڵانی کوردستان و دەست نەپاراستنیان لە کوشتار، پەیامێکی مێژویی بۆ ئازادیخوازان و گەلانی ناوچەکە و بەتایبەت گەلی کورد هێناوە کە ئازادی بە بێ پاراستن ناتوانێت بپشکوێ و لە ناو کۆمەڵگەدا پەرەبستێنێت. دەبینین بە ناوی کافر و دژی دین و خودا بە هەزاران کەس قەتڵ و عام کران و ئەوە دەیسەلمێنێت کە کردەوە قێزەونەکانی داعشداعش درێژەدەری هەمان کردەوەی کۆماری ئیسلامی ئێرانن لە سەردەمی فتوای 28 گەلاوێژ. بۆیە هەر ئازادیخوازێ و هەر نەتەوەیەک کە خولیای ئازادی و سەربەستیە سەرەڕای ئیرادەی پۆڵایین بۆ درێژدانی تێکۆشان بە دژی کۆنەپەرەستی و دیکتاتۆریەت، پێویستە بە هێزی بەرگری خۆی بتوانێت پاشەکشە هەم بە زێهنیەتی داگیرکەری و کۆنەپەرەستی بهێنێت هەم بتوانێت پاراستنی دەستکەوتەکانی ئازادی لە کۆمەڵگای خۆیدا بکات. بۆیە پێویستە گەلانی ئازادیخوازی ئێران بە دژی دیکتاتۆریەت و کۆنەپەرەستی هاودەنگ بن بە یەکەوە تێکۆشان بکەن بۆ گەییشتن بە ئازادی.\n#داعش | #پژاک | #18-08-2020 |\n➕ ئەم بابەتە لەلایەن: (بەناز جۆڵا)ەوە لە: Aug 18 2020 11:04AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 18 2020 11:05AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 18 2020 11:05AM باشترکراوە


ژنانی رۆژهه‌ڵات هاوکاریی ژنانی رۆژاوا ده‌که‌ن – زاگرۆس پۆست\nماڵەوە / مافی مرۆڤ / ژنانی رۆژهه‌ڵات هاوکاریی ژنانی رۆژاوا ده‌که‌ن\nهه‌ینی 28 شوبات 2014\tمافی مرۆڤ, هەواڵ 222 جار خوێنراوه‌ته‌وه\nله هه‌نگاوێکدا ژنانی چالاکی رۆژهه‌ڵاتی که‌مپه‌ینێکیان بۆ پشتیوانی له ژنانی رۆژاوای کوردستان راگه‌یاندو توانییان هاوکارییان شیاو بۆ ئه‌و مه‌به‌سته کۆبکه‌نه‌وه.چه‌ند چالاکی بواری ژنانی رۆژهه‌ڵاتی کوردستان له درێژه‌ی که‌مپه‌ینێکدا پشتیوانیی خۆیان بۆ ژنانی رۆژاوای کوردستان به تایبه‌ت ژنانی ده‌ربازبووی باشووری کوردستان راگه‌یاندووه‌و هاوکارییان پێشکه‌ش کردوون، ئه‌م گرووپه راگه‌یاندنێکیان داوه که به‌م شێوه‌یه:\nبەیاننامەی کۆتایی کەمپینی کۆکردنەوەی هاوکاری بۆ ژنانی رۆژئاوا\nهەروەک دەزانن لە ساڵی ٢٠١١ەوە، ئەوکاتەی کە شۆڕش لە سوریا دەستی پێکرد و دواتر شەڕی ناوخۆیی لێکەوتەوە، هاونیشتمانانی ئەو پارچەیەی کوردستان کەوتنە دۆخیکی مەترسیدار و بۆ پاراستنی گیانیان بەشێکیان بە ناچاری روویان لە پارچەی ئازادکراوی کوردستان کرد.\nدوای ئەوەی ئەم ئاوارانە لە کەمپەکاندا نێشتەجێ بوون، ئێمە کۆمەڵێک چالاکی ژن هەستمان کرد لە ناو ئەم ئاوارەنەشدا باری قورسی ژیان لەسەر شانی ژنانە، بۆیە ئێمە لە ٢٣/٨/٢٠١٣، کەمپینی کۆکردنەوەی هاوکاریی تایبەت بە ژنانی رۆژئاوامان راگەیاند.\nئامانجی کەمپەین ئەوە بوو کە هەر نەبێ بەشێکی بچووک لە پێداویستییەکانی ئەم ژنانە دابین بکرێت و خەمی تەندروستیی ژنانی ناو کەمپەکان هۆکارێکی دیکەی رێکخستنی ئەم کەمپەیەنە بوو.\nلە کەمپینی کۆکردنەوەی هاوکاری تایبەت بە ژنانی رۆژئاوا، لە سەرەتای دەستپێکردنییەوە تا ئەمرۆ لە زۆر کەناڵی جیاوازەوە لەوانە (حیسابی بانکی، لاپەرەیەکی تایبەت لە تۆری کۆمەلایەتی فەیسبووک و هەروەها لە رێگەی ژمارە تەلەفونەوە) هاوولاتیانمان بۆ کۆکردنەوەی هاوکاری ئاگادار کردەوە.\nهەر چەندە خەمخۆران بۆ کۆکردنەوەی هاوکارییەکان کەم بوون، بەلام لە هەوڵدان نەکەوتین و بەردەوام بووین تا توانیمان هەندێک لە پێداویستی تایبەت بە ژنان بۆ هەموو ژنانی یەکێک لە کەمپەکان کە کەمپی “قوشتەپە”یە دابین بکەین.\nبە پێویستی دەزانین سپاسی ئەو لایەن و کەسانە بکەین کە لەم کەمپینەدا زۆرترین هاوکارییان کردووین ، بەتایبەت یەکێتی پەرلەمانتارانی کوردستان کە پشتیوانی سەرەکی بۆ سەرکەوتنی کاری کەمپینەکە بوو.\nلە کۆتاییدا داوا لە رێکخراوەکانی کۆمەڵگەی مەدەنی بەتایبەت رێکخراوەکانی ژنان دەکەین، زیاتر ئاوڕ لە ژنان لە کەمپەکاندا بدەنەوە.\nلەگەڵ رێزماندا، به‌رێوەبەرانی کەمپینی کۆکردنەوەی هاوکاری بۆ ژنانی رۆژئاوا، ٢٧/٢/٢٠١٤


زریانێكی بەهێز ئەوروپای نیگەران كردووە بەڤیدیۆ..زریان خەریكە فڕۆكەیەك هەڵدەگێڕێتەوە – تۆڕی میدیایی خەڵک\n2020/02/16 - 7:45 PM\nمیدیاكانی ئەوروپا بڵاویانكردەوە، بەهۆی ئەو زريان بەهێزەی ناوچەكەی گرتۆتەوە بەناوی (سیارا) لە چەند ڕۆژی ڕابردوودا 6 كەس گیانیان لەدەستداوە.\nتۆڕی (سپوتنیك) بڵاویكردەوە، لە سوید و ئەڵمانیا چەند كەسێك گیانیان لەدەستداوە، بەشێوەیەك گەنجێكی تەمەن 15 ساڵ لەگەڵ دایكی دەكەوێتە ژێر سەقفی بینایەك لە ناوچەیەكی گەشتیاری و گیانی لەدەستدەدات و هاوكات ژمارەیەكی دیكەی هاووڵاتیانیش بریندار دەبن.\nبەهۆی بەهێزی زريانەكەوە لە ئەڵمانیا بۆتە هۆی پچڕانی كارەبای زیاتر لە 50 هەزار یەكەی نیشتەجێبوون و سەرجەم خزمەتگوزارییەكانیشان وەستاون و بە سەدان گەشتی ئاسمانیش لەو وڵاتە هەڵوەشێنرانەوە.\nهاوكات لە بەریتانیا زیانێكی زۆری بە ئۆتۆمبێلەكان داوە و بەهۆیەوە كەسێك گیانی لەدەستداوە و جگەلە شكاندنەوەی سەدان درەخت چەندین ئۆتۆمبێلیش لەناوچوون.\nThis week we’re bringing you another whirlwhind tour of common antibiotics! We’ve run out of “T”s so we’re honouring Storm Ciara by talking about Ciprofloxacin! Hold onto your hats! (1/9) pic.twitter.com/iXgsP4zPph\n— Mid Yorks Clinical Fellows (@MYHTfellows) February 11, 2020\nشارەوانی لەسەر پارەی تابلۆی دوكان و فرۆشگاكان ڕوونكردنەوە دەدات


سه‌رچاوه‌یه‌كی ئه‌منی له پارێزگای دیوانیه رایگه‌یاند، به‌یانی ئه‌مڕۆ یه‌كشه‌ممه بۆمبێكی چێندراو به‌كاروانێكی هاوكاری هێزه‌كانی ئه‌مریكا ته‌قیه‌وه، له‌ئێستاشدا هێزێكی زۆری ئه‌منی گه‌یشتونه‌ته شوێنی روداوه‌كه و لێكۆڵینه‌وه‌یان له‌وباره‌یه‌وه ده‌ستپێكردوه.\nبه‌وته‌ی سه‌رچاوه‌یه‌كی ئه‌منی، ئه‌مڕۆ بۆمبێكی چێندراو به‌كاروانێكی هاوكاری سه‌ر به هاوپه‌یمانی نێوده‌وڵه‌تی كه ئه‌مریكا رابه‌رایه‌تی ده‌كات، له‌كاتی تێپه‌ڕبونیان به‌سنوری ده‌روازه‌ی سنوری پارێزگای دیوانیه ته‌قیه‌وه، له‌ئه‌نجامیشدا زیانێكی زۆری ماددی به‌ر ژماره‌یه‌ك ئۆتۆمبێل كه‌وتوه.\nئه‌و سه‌رچاوه‌یه باسی له‌وه‌شكرد، كاروانی ئۆتۆمبێله‌كان له ده‌روازه سنوریه‌كه‌وه به‌ره‌و شوێنی دیاریكراو به‌ڕێكه‌وتبون، ته‌قینه‌وه‌كه هیچ زیانێكی گیانی نه‌بوه، ده‌ستبه‌جێ هێزێكی زۆری ئه‌منی گه‌یشتونه‌ته شوێنی روداوه‌كه و لێكۆڵینه‌وه‌یان له‌وباره‌یه‌وه ده‌ستپێكردوه.\nئه‌مه‌ش له‌كاتێكدایه پێشتریش چه‌ندجارێك كاروانی هاوكاری هێزه‌كانی هاوپه‌یمانان له‌باشور و ناوه‌ڕاستی عێراق كراونه‌ته ئامانج و دواین كرده‌وه‌ش كه به‌هه‌مانشێوه بۆمبێكی چێندراو بو به‌كاروانی ئۆتۆمبێله‌كانیان ته‌قیه‌وه، 15ی ئاداری ئه‌مساڵ بو له‌سه‌ر له‌سه‌ر رێگای خێرای پارێزگای به‌سره و هیچ زیانێكی گیانی نه‌بو ته‌نها زیانی ماددی لێكه‌وته‌وه.


٧ گرووپی بیانی و ٥ کەسایەتیی ناسراوی سینەمای ئێران لە مەریوان - SAHAR KURDISH (Sorani)\n٧ گرووپی بیانی و ٥ کەسایەتیی ناسراوی سینەمای ئێران لە مەریوان\nAug 09, 2018 13:11 Asia/Tehran\nبەڕێوەبەری گشتیی ئیدارەی فەرهەنگ و ئێرشادی ئیسلامی پارێزگای کوردستان باسی ئامادە بوونی زیاتر لە ٧ گرووپی دەرەکی و ٥ کەسایەتیی ناسراوی سینەمای ئێران لە سێزدەهەمین فێستیڤاڵی نێونەتەوەیی شانۆی سەرشەقامی مەریوانی کرد.\nبە ڕاپۆرتی ئاژانسی هەواڵی مێهر، جەلال قەلعەشاخانی لە دانیشتنی هاوبیریی سێزدەهەمین فێستیڤاڵی نێونەتەوەیی شانۆی سەرشەقامی مەریوان کە بە ئامادەبوونی فەرمانداری مەریوان بەڕێوەچوو، ڕایگەیاند کە ٥٢٧ بەرهەم و ئایدیا بەڕێ کراوە بۆ نووسینگەی ئەو فێستیڤاڵە و وتیشی: لە قۆناغی یەکەم لەو ژمارەیە بۆ بەشی ئازاد ٨٧ ئایدیا و بەرهەم و بۆ بەشی ئایینی ١٥ ئایدیا و بەرهەم هەڵبژاردراون.\nقەلعەشاخانی وتیشی: ئەو فێستیڤاڵە پێگەیەکی باڵای لای هونەرمەندانی بواری شانۆی سەرشەقامی ئێران هەیە و بەشداریی بەربڵاوی ئەو هونەرمەندانە سەلمێنەری ئەو ڕاستیەیە.\nبەرێوەبەری سێزدەهەمین فێستیڤاڵی نێونەتەوەیی شانۆی سەرشەقامی مەریوان دوا مۆڵەتی ناردنی CDی ئایدیا قبووڵ کراوەکان بە نووسینگەی فێستیڤاڵ ١٠ی گەلاوێژی ئەمساڵ ڕاگەیاند و وتیشی: پاش کۆتایی مۆڵەتی ناردنی بەرهەمەکان، ٩٥ گرووپ ئامادەیی خۆیان بۆ بەشداری لەو فێستیڤاڵە ڕاگەیاندووە.\nقەلعەشاخانی باسی دەسپێکی پلانی پێداچوونەوە بە ئایدیا و بەرهەمە گەیشتووەکان بە نووسینگەی فێستیڤاڵی کرد و وتی: بە پێی پلانی داڕێژراو دەبێ پێداچوونەوە تا رۆژی ٢٢ی گەلاوێژ کۆتایی پێ بێت و گرووپەکانی هەڵبژێردراو بۆ بەشی کۆتایی فێستیڤاڵ تا ٢٥ی گەلاوێژی ئەمساڵ دیاری بکرێن و بناسێندرێن.\nبەڕێوەبەری گشتیی ئیدارەی فەرهەنگ و ئێرشادی ئیسلامی پارێزگای کوردستان ئاماژەی بەوەش دا: زیاتر لە ٧ گرووپ لە دەرەوەی ولات هاتوون بۆ بەشداری لەم خولەی فێستیڤاڵی نێونەتەوەیی شانۆی سەرشەقامی مەریوان . هەروەها جیالەوە ٥ کەسایەتیی ناسراوی سینەمایی و تەلەڤیزیۆنیی ئێرانیش هاوکات لە گەڵ رۆژانی بەڕێوەچوونی فێستیڤاڵ دەگەنە شاری مەریوان.\nناوبراو یەکەم چالاکییەکانی کردنەوەی بینای پلاتۆی مەریوان، پەردەلادان لە پۆستەری فێستیڤاڵ، وەڕێخستنی کەرنەڤاڵی شادی لە ئایینی کردنەوەی ئەو فستیڤاڵە، ئاگرکردنەوە و پەرەنگ وەشاندن لە شەوی کردنەوە، بانگهێشتی هەواڵنێرانی ناوخۆ و میدیاکانی دەرەوەی وڵات و و دابین کردنی هەموو ئیمکاناتی پێویست لە مەریوان بەشێکن لەو پلانانەی کە بۆ باشتر بەڕێوەچوونی ئەم فێستیڤاڵە لە لایەن بنکەی بەڕێوەبەریی سێزدەهەمین فێستیڤاڵی نێونەتەوەیی شانۆی سەرشەقامی مەریوان لە بەرچاو گیراون.\nشایانی باسە، سێزدەهەمین فێستیڤاڵی نێونەتەوەیی شانۆی سەرشەقامی مەریوان لە رۆژانی ١٠ تا ١٤ی خەرمانان لە شاری مەریوان بەڕێوە دەچێت.


هاندەرانیش ڤاکسینێکیان گەرەکە! Speda Tv\nRabar 27/04/2022 - 21:59 بڵاوکراوەتەوە لە وه‌رزش\nئاژاوەگێڕی جەماوەر لە یاریگەکان رەگ و ریشەیەکی دوورو درێژی هەیە، دەکرێ بڵێین لەوەتەی تۆپی پێ لەدایکبووە، ئەم دیاردە قێزەونەش وەک میوانێکی ناشیرین و رەزا قورس جار جارە دەرکەوتووە، بەهۆیەوە زۆر جار چیرۆکی جەرگبڕیشمان بینیووە یان بیستووە، بۆیە دەتوانین بڵێین مێژووی ئاژاوەگێڕی هاوتایە لەگەڵ دەستپێکی جیهانی تۆپی پێ .\nهەفتەی پێشوو یاریگەی زاخۆ بووە مەیدانی نیشاندانی قێزەونترین و تراژیدیترین دیمەن، بەشێک لە هاندەرانی یانەکە بە هۆکاری دۆڕانی تیپەکەیان رژانە نێو یاریگەو هێرشیان کردە سەر یاریزانەکانیان، بەشێکیشیان لە پەیژەکانەوە خەریکی شێواندن و شکاندنی کورسیەکانی ئەو یاریگە نێودەوڵەتیە بوون کە رۆژانێک خەونیان بە بنیاتنانیەوە دەدی! لە یاریگەی فرانسۆ هەریریش لە یاری هەولێرو زەوڕا کاتێک داوەر گۆڵێکی تیپی میوانی بە بیانووی ئۆفساید رەتکردەوە، بەشێک لە جەماوەری هەولێر لەپای خۆشی دەربڕین، دەبەی ئاویان گرتە یاریزانانی زەوڕاو لایمەن!!! راستی بینینی ئەو دیمەنەو ئەوانەی یاریگەی زاخۆ بۆمن شۆکێکی گەورە بوو، تا ئێستاش نازانم هۆکاری ئەو کاردانەوە ناشارستانیانە چی بوون؟! من تێناگەم بەشێک لە هاندەرانمان بۆچی ئاستی رۆشنبیریان بەو ئەندازە لاوازە؟ ئاخر جەماوەری هەولێر ( لێرەدا مەبەستم لە بەشێکیانە کە کەمینەن) تۆ ئەگەر تیپەکەشت بدۆڕێ، کە هێشتا ئەوە پاساو نیە بۆ کاری ئاژاوەگێڕی، دەڵێین هۆکارێکت لەبەر دەستە بۆ ئەنجامدانی ئەو کارە، لێ کاتێک یانەکەت براوەبێ و تۆش دەبە بگریتە یاریزانانی میوان و جوانیەکانی یاریگەو کایەکە بشێوێنێ، یاخود کاری تێکدەرانە ئەنجامبدەی، بەخوا ئەوەیان جگە لە گەمژایەتی و ئەوپەڕی لاوازی ئاستی رۆشنبیری، هیچ شیکردنەوەیەکی دیکە هەڵناگرێ!\nئینجا جەماوەری هەولێرو زاخۆ تەنها بەو کارانە نەوەستاون و لە هاوردەکردنی بیرۆکەی نایاب بەردەوامن، دواترین داهێنانیشیان لێدانی لێزەرە لە چاوی گۆڵچی و یاریزانانی تیپی میوان، لە یەکێک لە گرتە ڤیدیۆییەکانی یارییەکەی زاخۆ بینیم لێزەرەکان بە ئەندازەیەک زۆر بوون، تیشکەکانی لە زەوی هاوشێوەی تۆڕی جاڵجاڵۆکە بوون! تەقاندنی یاریە ئاگرینیەکانیش کە لە بنەڕەتدا بەکارهێنانی بەو شێوەیە ڕێپێدراو نیە، هاوشێوەی دەبەو لێزەر بۆتە تەواوکاری ئەو تابلۆ ناشیرینە کە هاندەرانمان لە یاریگەکان دەینەخشێنن. لێرەدا گرنگە پۆلیسی بەر دەرگەکان رۆڵی باشتر بگێڕن، پێویستە هەموو هاندەرێک بە پشکنینێکی وردا بڕوات و رێگە نەدەن لێزەرو دەبەی ئاوو یارییە ئاگرینەکان دەربازی ژوورەوە بێت.\nدیارە پێشتر لە رێگەی وتارەکانمەوە هۆکارەکان و میکانیزمەکانی بنبڕکردنی ئەو دیاردەم خستۆتە روو، هەروەها هاوپیشەکانیشم بە ئەندازەی جیاواز لە رێگەی نووسین و راپۆڕتەکانیان هەوڵی هوشیارکردنەوەو بنبڕکردنی ئەو دیاردەیانداوە، بەڵام مەخابن ساڵ بە ساڵ دیمەنەکان وەک درامایەکی قێزەون و دووبارە خۆی نیشانمان دەداتەوە، ئێستاش من لە دۆزینەوەی چارەسەری ئەو پەتا کوشندەیە بێئومێد بوومەو لەمبارەوە چیتر تواناو خولیای نووسینم نەماوە، بۆیە داواکارم زانایانی بواری پزیشکی بێنە مەیدان، بەڵکو هاوشێوەی ڤاکسینی کۆرۆنا کە مرۆڤایەتی دەرباز کرد، ڤاکسینێکیش بدۆزنەوەو لە جیاتی بەرزکردنەوەی بەرگری لەش، تۆزێک ئەقڵ و ئاستی رۆشنبیری گێرەشێوێنەکانی کوردستان بەرز بکاتەوە!


"خەڵكی ناوچەیەكی هەرێم بەرگریيان دژی كۆرۆنا لاوازترە" - تۆڕی میدیایی خەڵک\nبەڕێوەبەری گشتی تەندروستی سلێمانی ئاشكرای دەكات، كە وا دەردەكەوێت خەڵكی دانیشتووی ڕاپەڕین بەرگرییان بەرامبەر بە كۆرۆنا لاوازتربێت.\nد. سەباح هەورامی، بەڕێوەبەری گشتی تەندروستی سلێمانی لە هەژماری خۆی لە فەیسبووك ئاماژەی بەوەكردووە، هەرچیەك پێویستبێت دەیگەیەنینە دەڤەری ڕاپەڕین.\nڕاشیگەیاند، بەداخەوە بەگوێرەی داتاكانی نەخۆشخانەكانی ڕاپەڕین و ئەو تووشبووانەی دەڤەرەكەش، كە گواستراونەتەوە بۆ نەخۆشخانەكانی سلێمانی، زۆربەی ئەو تووشبووانەی گیانیان لەدەستداوە بەداخەوە گەنجن و بەشێكی زۆریان تەمەنیان لەخوار 35 ساڵەوەیە.\nئاشكراشی كرد، بەگوێرەی توێژینەوە زانستییەكان، هۆكارەكانی بۆماوەیی كاریگەری لەسەر كۆرۆنا هەیە و وا دەردەكەوێت خەڵكی دانیشتووی ڕاپەڕین بەرگرییان بەرامبەر بە كۆرۆنا لاوازتربێت.\nد. سەباح دەشڵێت: “ئەوانەی ڤاكسینی كۆرۆنایان وەرگرتووە لە نەخۆشخانە داخڵنەكراون لەبەرئەوە هانی هاووڵاتیان دەدەین ڤاكسین وەربگرن”.\nماوەی چەند ڕۆژێكە ژمارەیەكی زۆری تووشبوون و مردن بە كۆرۆنا لە سنووری ئیدارەی ڕاپەڕین تۆمار دەكرێت و تەندروستی ڕاپەڕین هۆداری نەمانی جێگای داخڵ كردنی نەخۆشی لە نەخۆشخانەكانی كۆرۆنا داوە و هاوكات، لە سلێمانی-ش د. داهات حەوێزی، بەڕێوەبەری نەخۆشخانەی جمهوری تایبەت بە كۆرۆنا زەنگی مەترسیداری كۆرۆنای لێدا و ڕایگەیاند، كە تەنها ئەمڕۆ 170 نەخۆش داخڵ كراون و جیگای نەخۆش نەماوە و قاوشی دیكە دەكەنەوە.\nئەمە لەكاتێكدایە، كە ئەمڕۆ وەزارەتی تەندروستی عێراق هۆشداری هاتنی شەپۆلێكی دیكەی كۆرۆنای دا و داواشی لە مامۆستایان و خوێندكارانی زانكۆ و پەیمانگاكان و هاووڵاتیان كرد پەلە بكەن لە خۆكوتانیان بە ڤاكسینی كۆرۆنا.\nلەسەر ڕێگای كەلار ئۆتۆمبێلێك وەرگەڕا\nهەرێم.. ئاماری نوێی تووشبوون بە كۆرۆنا بڵاوكرایەوە\nخەڵك لەماوەی 24 كاتژمێری ڕابردوودا 515 تووشبووی نوێی ڤایرۆسی كۆرۆنا لە هەرێم تۆمار كراوە و 7 كەسیش گیانیان لەدەستداوە. وەزارەتی تەندروستی حكومەتی…\nخەڵك-تەنیا هەورامی بەهۆی تەشەنەسەندنی ڤایرۆسی كۆرۆنا بۆ جارێكی دیكە دەرگای سەرجەم ناوەندەكانی خوێندن جگە لە پۆلی 12ی ئامادەیی بۆ ماوەی دوو هەفتە…\nخەڵك- كۆبوونەوەی ئەنجوومەنی وەزیرانی هەرێم كۆتایی هات و چەند بڕیارێك دەربارەی دۆخی هەرێم و داهات و مووچە و ڤایرۆسی كۆرۆنا دەركرد. د. جوتیار عادل،…\nخەڵك- وەزارەتی تەندروستی عێراق ئامانج لە دروستكردنی كارتی نێودەوڵەتی ڤاكسین ئاشكرادەكات و ڕایدەگەیەنێت، كە شەپۆلی نوێی كۆرۆنا لە چەند وڵاتێك…\n28 شوبات 2021 10.54 pm\nنەوت لە 70 دۆلار نزیك دەبێتەوە\n06 ئازار 2021 8.38 am


خه‌زعه‌لى له‌نوو هه‌ڕه‌شه‌ێ وه‌ناوچگن كه‌ركوك كرد\nشه‌فه‌ق نيوز/ قه‌يس خه‌زعه‌لى سه‌ركرده‌ى عه‌سايب ئه‌هلولهه‌ق باس له‌وه كرد ك وه‌ى نزيكه‌يله چه‌كداره‌يلى شان وه‌شان سوپاى عراقى ئه‌چنه ناو كه‌ركوك و باقى ناوچه‌يل تر كيشه له‌سه‌ر و هه‌ڕه‌شه له‌وانه كرد له وه‌رده‌ميان بووسيه‌ێد.\nخه‌زعه‌لى له وته‌يگى له نه‌جه‌ف وت: له ئاكام هيز و خوه‌شه‌ويسى ئه‌را نيشتمان، دوباره ئويشيم: كه‌ركوك شاريگ عراقيه‌و ئاماده‌يم ئه‌را كوشتار وه‌خاتر وه‌رگريكردن له‌لى و له هامارى نه‌ينه‌واو شه‌نگاڵ و ته‌لعه‌فه‌ر و ره‌بيعه.\nجى باسه، خه‌زعه‌لى هه‌ميش وت: كه‌س نواگيرى له حه‌شد ناكا له چگن وه‌ناو هه‌ر ناوچه‌يگ عراقى و له رووژه‌يل نزيكيگيش وه‌ل سوپا ئه‌چێده ناو كه‌ركوك و ناوچه‌يل تر كيشه له‌سه‌ر و ئاماژه وه‌يه‌يش كرد ك حكومه‌ت عراقى ماف خوه‌يه هيزه‌يلى له‌و ناوچه‌يله بڵاوه وه‌پيان بكاو هه‌ر هيزيگيش له‌ڕوێ هيزه‌يل عراقى بووسيه‌ێد ده‌س له‌لێ ئه‌وه‌شنێم.\nپه‌روه‌رده ئاشكراكردنيگ دا له‌باره‌ى تويشهان وه‌زيره‌گه‌ێ وه روێداگيگ هاتوچوو\nزه‌ويه‌له‌رزه‌يگ له خوه‌رهه‌ڵات عراق روێدا\nئۆرپا قه‌واره‌يگ ئه‌را وه‌رده‌وامى بازرگانى وه‌ل ئيران دامه‌زرنێد\nپه‌كين: دانيشتن له‌باره‌ى باج گومرگى ئه‌مريكى له‌ژير هه‌ڕه‌شه مه‌حاڵه\nله هه‌ڵوژاردنه‌يل كوردستان مره‌كه‌و و قاقه‌ز تايبه‌ت ئه‌يه‌ريه‌ێده كار\nله بۆردومانيگ ئاسمانى له خانه‌قين 6 تيرۆريست كوشيان\nدادگاى عراق فه‌رمان گرتن ده‌رهه‌ق پاريزگار به‌سره هه‌ڵوه‌شانه‌و\nيابان پلان ئه‌را كار له كوردستان ديرێد: ناوه‌نديگ گرنگه ئه‌را ئه‌مان و ئاشتى\nراپۆرتيگ: فوئاد حسێن ركابه‌ر به‌رهه‌م ساڵح بوێ و په‌رله‌مان بڕگه‌ى سه‌رۆكايه‌تى لاورد\nحه‌شد شه‌عبى تومه‌تبار هيزه‌يل دانيماركى كرد وه په‌لامارداينى له خوه‌رئاواى عراق\nوه‌رپرس كه‌ناڵيگ ئاسمانى له هه‌وڵ كوشتن قورتارێ بوێ له به‌غدا\nعه‌لى حسێن فه‌يلى نامه‌يل كانديدكردن فوئاد حسێن په‌يوه‌س ئه‌كاده 48ه‌مين ساڵياد ته‌مه‌نى\nعراق چه‌ك وه‌ده‌س هاووڵاتيه‌يله‌و نايلێد و ئه‌خاده‌ى ده‌س ده‌وڵه‌ت\nشوون به‌غدادى وه ياوه‌رێ سه‌دان له چه‌كداره‌يلى ئاشكرا كريا\nبارزانى: ئاڵشتكارى گه‌ورا ئه‌كريه‌ێد و مه‌حاڵه قه‌بول بكريه‌ێد ته‌عدا له باره‌گايه‌يل پارتى بك...


کوردیپێدیا - 20-05-2014\n📅 20-05-2014 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- ژمارەیەک لە دەرچوانی زانکۆی گەرمیان بەهۆی دانەمەزراندنیان لەبەردەم پەرلەمانی کوردستان دەستیاندایە خۆپیشاندان و داوایانکرد لایەنە پەیوەندیدارەکان چیتر لەمافی دامەزراندن بێبەشیان نەکەن.\n- پەرلەمانی کوردستان بە زۆرینەی دەنگ نێچیرڤان ئیدریس بارزانی وەک کاندیدی پارتی دیموکراتی کوردستان بۆ سەرۆکی حکومەت و قوباد تاڵەبانی وەک کاندیدی یەکێتی نیشتیمانی کوردستان بۆ جێگری سەرۆکی کابینەی هەشتەمی حکومەتی هەرێمی کوردستان بۆ پێکهێنانی کابینەی هەشتەم ڕاسپارد.\n- ئەنجومەنی وەزیرانی عیراق پڕۆژەیاسای هەڵوەشاندنەوەی بڕیارەکانی ئەنجومەنی سەرکردایەتی شۆڕشی سەردەمی بەعسی پەسەندکرد، بەپێی ئەو پڕۆژەیەش زیاتر لە 400 هەزار دۆنم زەوی کە پێشتر موڵکی کورد و تورکمان بووە لە کەرکوک و زەوی کشتوکاڵین دەگرێتەوە و رادەستی خاوەنەکانیان دەکرێتەوە.\n- لە قەزای شەنگالی سەر بە پارێزگای نەینەوا تەرمی سێ کوردی ئێزدی لەناو ماڵێکدا دەدۆزرێتەوە کە بە چەک کوژراون.\n2. 👁 ئەیمەن ئیبراهیم (مەزڵوم)\n3. 👁 بێریڤان ئەفرین\n4. 👁 ملحات كالكان (بيريفان سما)\n➕ ئەم بابەتە لەلایەن: (هاوڕێ باخەوان)ەوە لە: May 20 2014 12:14PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 20 2014 8:28PM باشترکراوە\n👁 ئەم بابەتە 9,929 جار بینراوە


ئیسلامۆفۆبیا و پارته ڕاستڕه‌وه توندڕه‌وه‌كانی ئه‌ورووپا |\nHome بیروڕا ئیسلامۆفۆبیا و پارته ڕاستڕه‌وه توندڕه‌وه‌كانی ئه‌ورووپا\nلەگەڵ زیادبوونی كردەوە تیرۆریستییەكان لە ئەورووپا و دەركەوتنی بزووتنەوە توندڕەوەكان و گرنگیپێدانیان لە لایەن میدیای ڕۆژئاواییەوە، لە بەرامبەردا پارتە ڕاستڕەوە توندڕەوەكانیش گەشە دەكەن و لە هەردوو ئاستی سیاسی و جەماوەرییەوە بەرەوپێش دەچن، كە ئەمەش لە لایەن زۆر لە توێژەرانی بواری سیاسی بە مەترسی بۆ سەر ئاییندەی ڕۆژئاوا دادەنرێت، چونكە ئەم پارتە سیاسییانە كۆمەڵێك درووشمیان هەڵگرتووە كە لەگەڵ بنەماكانی لیبڕالیزم و دیموكراسیدا ناگونجێن، ئەم ڕەوتە سیاسییە توندانە دەیانەوێت ئەمە سەرەتایەكی نوێ بێت لە ڕۆژئاوادا و بە ئاڕاستەیەكی نوێ هەنگاو هەڵبگرن كە زۆرجار بە فاشیەتی نوێ ناوزەد دەكرێن، پارتە ڕاستە توندڕەوەكانی ڕۆژئاوا دەیانەوێت ببنە جێگرەوەی پارتە ڕاستڕەوە تەقلیدییەكانی وەك پارتی مەسیحی دیموكراتی لە ئەڵمانیا بە سەرۆكایەتیی مێركل، ئەم پارتانە لە گەشەكردنێكی بەردەوامدان و ڕۆژ بەڕۆژیش لەسەر ئاستی جەماوەری زیاد دەكەن و شوێنپێی خۆیان زیاتر دەكەنەوە لەنێو پەرلەمان و شارەوانییەكان و تەنانەت لە هەڵبژاردنەكانی پەرلەمانی ئەورووپاشدا توانییان پێگەیەكی باش بە دەست بهێنن.\nهەندێك لەم پارتە ڕاستڕەوە توندڕەوانە جەخت لەسەر شووناسی نیشتیمانی دەكەنەوە و بە پێی كولتوور و نەتەوەی خۆیان، ئەم پارتانە زۆرینەیان دژی مانەوەن لە یەكێتیی ئەورووپا و پێیان وایە ئەم یەكێتییە زۆر زیانی پێگەیاندوون و شووناسی نەتەوەیی لاواز كردوون. هەندێكیشیان لە ڕووی ئابوورییەوە بە زیان بۆ خۆیانی لە قەڵەم دەدەن، ئەم ڕەوتە سیاسییە نوێیە خۆیان وەك فریادڕەسێك بۆ شووناس و كولتوور و ئەو قەیرانە ئابوورییە وێنا دەكەن كە لە ئێستادا باڵی بەسەر ئەورووپادا كێشاوە، بۆ ئەوەش ئەو گوتارەی كە هەیانە زیاتر ڕەواج پەیدا بكات، زۆر گرنگییان داوە بە بڵاوكردنەوەی چەمكی (ئیسلامۆفۆبیا)، كە ئەمەش وێنەیەكی ترسناكە بۆ مرۆڤی موسڵمانیان درووست كردووە، لە ڕێگەی پێدانی ماكی توندڕەوی و تیرۆرەوه و دەڵێن دەبێت لە ئێستاوە سنوردار بكرێن، چونكە ئەمانە مەترسین لەسەر ئاییندەی ڕۆژئاوا، ئەمانە لە دیموكراسی و ژیانی مەدەنی تێ ناگەن، لەبەر ئەوە یان دەبێت كولتووری ڕۆژئاوا قبووڵ بكەن و بە یەكجاری واز لە شووناسی موسڵمانێتی بهێنن و ببنە تاكێكی ڕۆژئاوایی، یان دەبێت فشاریان لەسەر درووست بكرێت و ڕۆژئاوا جێ بهێڵن.\nلە ئێستادا كاركردن لەسەر ئیسلامۆفۆبیا و زیاتر تیشك خستنەسەر مەترسیی پەنابەران و بە تایبەتییش موسڵمانەكان، بووەتە بانگەشەیەكی هەڵبژاردنی ئەم پارتانە و دەیانەوێت لە ئەم ڕێگەیەوە زیاتر خۆیان لە جەماوەر نزیك بكەنەوە و پێگەی خۆیان لە پەرلەمان و حكوومەتدا بەهێز بكەن. زۆرجار لە ڕێگەی دەزگا ڕاگەیاندنە ئەورووپییەكانەوە تەنانەت داتای هەڵەش دەخەنە ڕوو، مەترسیی موسڵمانەكان لەسەر كۆمەڵگای ڕۆژئاوایی زۆر بە مەترسیدار باس دەكەن و وای لە قەڵەم دەدەن ئەگەر ڕێگە نەگیرێت لە گەشەیان، ئەوا كۆمەڵگای ڕۆژئاوایی دەگۆڕێت بۆ كۆمەڵگەیەكی موسڵماننشین، ئەمە لە كاتێكدایە هەتا ئێستا ژمارەی موسڵمانەكان لە 15 ملیۆن تێناپەڕێت لە یەكێتیی ئەورووپادا، لە بەرامبەر 338 ملیۆن كەسدا كە ژمارەی دانیشووانی یەكێتیی ئەورووپایە. واتە بە هەموو پێكهاتە و مەزهەبەكانی ناگاتە 5%ی ئەم كۆمەڵگایە، لەمەوە دەتوانین بڵێین ئێستا ئەو پارتانە لێدوان لەسەر ئیسلام و موسڵمانەكان و پەنابەران بە گشتی وەك كەرەستەیەكی بەپێزی هەڵبژاردن سەیر دەكەن بۆ گەیشتن بە دەسەڵات، لە دوایەمین هەوڵیشدا بانگەشەكان (خەیرەت فیلدرز)ی سەرۆكی پارتی (ئازادی) بوو لە هۆڵەندا كە كۆمەڵێك درووشمی دژ بە موسڵمانان و ئیسلامی هەڵگرتبوو، لە هەمان كاتدا درووشمەكانی پارتی بەرەی نیشتیمانیی فەڕەنسا بە سەركردایەتیی جان ماری لوپان و پارتی بەدیلی ئەڵمانی و پارتەكانی تر لە نەمسا و ئیتاڵیا و بەریتانیا و بانگەشەكانی تره‌مپ لە هەڵبژاردنەكانی ئەم دواییەی ئەمه‌ریكا بە هەمان شێواز و بۆ هەمان ئامانج بوو.\nسەركەوتنی تره‌مپ لە هەڵبژاردنەكانی ئەمه‌ریكا لە ڕێگەی كۆمەڵێك درووشمی مەترسیدار دژ بە موسڵمان و ئەفریقی و مەكسیكییەكان، زیاتر گەشەی دا بە ڕاستڕەوە توندڕەوەكانی ئەورووپا، هەروەها زیاتر ئەنجامدانی كردەوە تیرۆریستییەكان و شەڕی داعش و بوونی هاوپەیمانییەتییه‌كی جیهانی دژ بە تیرۆریزم وای كردووە ئاستی جەماوەریبوونی ئەم پارتانە لە ڕۆژئاوادا زیاتر گەشە بكات. لەبەر ئەوە ئەم پارتانە دەیانەوێت كەڵك لە شەڕی تیرۆر وەربگرن بۆ بەهێزكردنی پێگەی خۆیان لەناو كۆمەڵگەی ڕۆژئاواییدا، لەلایەكی تریشەوە لەپاش دەرچوونی بڕیاری دادگای دادی ئەورووپی بۆ ڕێگرتن لە حیجاب لە كۆمپانیا و شوێنەكانی كاركردندا، ئەمەش هەوڵێكە بۆ بەیاساییكردن و بەرتەسككردنەوەی ئازادی موسڵمانەكان لە سەرتاسەری ئەورووپادا و هەر لەم ڕوانگەیەوە دەتوانرێت پێشبینیی ئەوە بكرێت كە وردەوردە ڕای پارتە ڕاستڕەوە تەقلیدییەكانیش گۆڕانی بەسەردا دێت و ئەوانیش ئامادە نین لە پێناو مانەوەی موسڵمانەكان كورسییەكانی خۆیان لە دەسەڵاتدا لە دەست بدەن، لەبەر ئەوە بەشێك لە توێژەرانی سیاسی وای لە قەڵەم دەدەن كە بەهاتنەپێشەوەی ئەم پارتانە لە گۆڕەپانی سیاسیی ئەورووپادا فشاری زیاتر لەسەر پەنابەر و موسڵمانەكان درووست دەبێت و ئەگەری دەركردنی ئەوانەی كە وەڵامیان نەدراوەتەوە زیاتر دەبێت و دامەزراوەكانی وەك مزگەوت و سەنتەر و ڕێكخراوە ئیسلامییەكانیش وەك پێشتر ناتوانن بە ئازادی كار بكەن و ڕووبەڕووی فشاری زیاتر دەبنەوە.


فەیلەسووفی گەورەی ئەڵمانی (ئەمانۆئیل كانت) كە دەكرێت پێیشی بگوترێت گەورە ڕاوێژكاری فردریكی گەورەی پادشای برووسیا، یەكێك بووە لە فاكتەرە سەرەكییەكانی «حوكمڕانیی باش»ی ئەم پاشایە و، بەشێك لە كتێبەكانی وەك: (ڕەخنەی ئەقڵی پەتی، ڕەخنەی ئەقڵی پراكتیكی، ڕەخنەی مەلەكەی بڕیاردان، دامەزراندنی میتافیزیكای ئاكار، ڕۆشنگەری چییە؟) وەڵامدانەوەی ئەو پرسیارانە بووە كە فردریكی گەورە بۆ باشتركردنی حوكمڕانییەكەی ئاراستەی بیرمەندانی كردووە، كە ئەمانۆئیل كانت یەكێكیان بووە، لەگەڵ ناردنی كتێبی (ڕەخنەی ئەقڵی پەتی) نامەیەكیشی بۆ فردریكی گەورە نووسیوە و، تیایدا نووسیویەتی: «خاوەنشكۆ فردریكی گەورە، بۆیە شانازیت پێوە دەكەم، لەبەر ئەوەی كاتێك من بیر لە زانست دەكەمەوە، تۆ هەست دەكەیت من بیر لە گەورەیی تۆ دەكەمەوە»، ئەم فەیلەسووفە گەورەیە لە میانەی ئەم دوو دێڕەدا كە ناوەرۆكی بەشی زۆری كتێبەكانیەتی، دەیەوێت پێمان بڵێت: «حوكمڕانیی باش بەرهەمی فیكر و بیركردنەوەیە لە كۆمەڵگە و، هەر ئەم میتۆدەش هەڵەكانی (ئەقڵی پەتی و ئەقڵی پراكتیكی و شێوازی بریاردان) مان بۆ ڕاست دەكاتەوە و، كە ئەم هەڵانەی ئەقڵیش ڕاست كرانەوە، ئەو فیكر و بیركردنەوە دەچێتە ئەو ئاستەی لەسەر ئاستی (ئاكار و ویژدان) زەمینە بۆ دروستكردنی ئەو بڕیارانە بێتە ئاراوە، كە ئەو هێزەی دەبێت كێشە قورسەكانی خەڵك بە ئاسانی چارەسەر بكات». ئەمانۆئێل كانت ئەم ساتەوەختەی ناو لێناوە «ساتە وەختی دەركەوتنی ئیرادەی خێر» و، ئیرادەی خێریش كە دروست بوو، وەك بیرمەندی گەورەی ئەمریكی جۆن ڕاولز لە كتێبی (دادپەروەری وەك ویژدان) ئاماژەی پێ كردووە، چارەسەركردنی كێشەكانی حوكمڕانی و هەڵەكانی گرێبەستی كۆمەڵایەتی و هەنگاوهەڵگرتن بۆ حوكمڕانیی باش، لەو كاتەوە دەست پێ دەكات كە ویژدان بكەینە مەحەك بۆ مافی هاووڵاتیبوون و پێداویستییە سەرەكییەكانی هاووڵاتیان لە كێبڕكێی بازاری ئازاد بێنینە دەرەوە، كە یەكێك لەو پێداویستییە گرنگانە، دابینكردنی یەكەی نیشتەجێیە بۆ هەموو هاووڵاتیان، بەتایبەتی ئەو هاووڵاتیانەی كەمدەرامەتن و خۆیان ناتوانن یەكەی نیشتەجێ بۆ خۆیان دروست بكەن و، كاتێكیش لە چوارچێوەی حوكمڕانیی باشدا ئەم كێشە گرنگە لەسەر بنەمای (ئاكار و ویژدان) چارەسەری ڕیشەیی بۆ دەدۆزرێتەوە، ئەوا ئەم چارەسەرە نابێتە بەخشینی دیاری بۆ هاووڵاتیانی كەمدەرامەت، بەڵكو دەبێتە مافی هاووڵاتیبوون و هاووڵاتی مافی خۆیەتی یەكەی نیشتەجێی وەك ماف هەبێت، نەك وەك بەخشینی دیاری پێی، ئەم ئاراستەیە ئەو گوتە گرنگەی بیرمەندی گەورەی فارس(عەبدولكەریم سروش)مان بیر دەخەوە كە لە وەڵامی پرسیارەكەی سەرۆكی زانكۆی هارڤارد تەنیا بە چەند دێڕێك جیاوازییەكانی نێوان (حوكمڕانیی باش و حوكمڕانیی سیوكراسی)ی دەستنیشان كردبوو و، گوتبووی: «هیچ ڕێگەیەك نابینم بۆ نزیكردنەوەی حوكمڕانیی سیوكراسی و حوكمڕانیی باش (لیبڕاڵ دیموكراتی)، لەبەر ئەوەی ئەم دوو شێوازەی حوكمڕانی، بە دوو زمانی جیاواز قسە دەكەن و مەحاڵە لێك تێبگەن، ئەمەش لەبەر ئەوەیە حوكمڕانیی سیوكراسی بە زمانی پابەند بوون قسە دەكات پێش ماف، بەڵام لە حوكمڕانیی باشدا بە زمانی ماف قسە دەكات، پێش ئەوەی ئەرك بۆ هاووڵاتیانی دیاری بكات».\nلێرەوە ئەگەر بڕیارەكەی هەفتەی ڕابردووی مسرور بارزانی سەرۆكی حكومەتی هەرێمی كوردستان بە «دروستكردنی 20 هەزار یەكەی نیشتەجێ بۆ هاووڵاتیانی كەمدەرامەت – وەك قۆناغی یەكەم» لە ناو فیكری ئەو بیرمەندانە ڕاڤە بكەین، ئەوا ئەوەی لێ دەخوێندرێتەوە، مسرور بارزانی بەم بڕیارەی نایەوێت حكومەتەكەی بكاتە سۆپەر هیرۆ (هێزە گەورەكە بۆ چارەسەركردنی كێشە قورسەكان) و دیاری بەخشینەوە بەسەر خەڵكدا، بەڵكو ئەم بڕیارە پێمان دەڵێت: «گەڕان بەدوای چارەسەری كێشەكان لە ناو بیركردنەوەی (ئاكار و ویژدان)دا مەحاڵ دەكاتە مومكین و، دۆزینەوەی (توانای بەردەوام)ـە بۆ چارەسەركردنی كێشە سەرەكییەكانی خەڵك»، كەواتە ئەم بڕیارەی سەرۆكی حكومەت شێوازێكی تازەیە و دەیەوێت بە دروستكردنی تۆڕێك، هەموو تواناكانی (خەڵك و حكومەت و كەرتی تایبەت) پێكەوە كۆ بكاتەوە و، كۆكردنەوەی تواناكانیش ڕاستە (سۆپەر هیرۆ) بۆ چارەسەركردنی كێشەكان دروست دەكات، بەڵام ئەو سۆپەر هیرۆیە بە تەنیا حكومەت نییە، بەڵكو (خەڵك و حكومەت و كەرتی تایبەت) پێكەوە دەبنە خاوەنی ئەو سۆپەر هیرۆیە و، هەموو پێكەوە شانازی پێوە دەكەن.\nسیاسەتی یەك پەنجەرە و\nدۆزینەوەی تواناكان بۆ جێبەجێكردنی پڕۆژە گەورەكان\nلە بەشێكی زۆری فەرمانگە و دامەزراوەكانی كابینەی نۆیەمی حكومەتی هەرێمی كوردستاندا و، بەتایبەتی ئەو فەرمانگە و دامەزراوانەی بەردەوام بەشێكی زۆری هاووڵاتیان ڕۆژانە سەردانیان دەكەن، وەك وەزارەتەكانی (ناوخۆ، تەندروستی، شارەوانی، بازرگانی و پیشەسازی، خوێندنی باڵا و دەستەی وەبەرهێنان و...هتد) بە میتۆدی سیاسەتی (یەك پەنجەرە و حكومەتی ئەلیكترۆنی) مامەڵەی ڕۆژانەی هاووڵاتیان ڕایی دەكەن، ئەم میتۆدەش كە مانای كەمكردنەوەی ڕۆتینە، تا ئاستێكی زۆر و ئەگەر هەموو ئەم پرۆسەیە لە هەموو دامودەزگاكانی حكومەتدا تەواو ببێت، ئەوا دەكرێت بڵێین دیاردەی ڕۆتین دەگاتە ئاستی سفر و، نەمانی ڕۆتنیش كە هەنگاوی یەكەمە بۆ قەڵاچۆكردنی گەندەڵی، نەخشەڕێگەیەكی دروست بۆ حوكمڕانیی باش دیاری دەكات.\nدوای بڕیارەكەی هەفتەی ڕابردووی سەرۆكی حكومەت بۆ دروستكردنی 20 هەزار یەكەی نیشتەجێ بۆ هاووڵاتیان، ڕۆژنامەنووسان ڕوویان كردە دەستەی وەبەرهێنانی حكومەتی هەرێمی كوردستان و، لە كۆنگرەیەكی ڕۆژنامەنووسیدا پرسیار سەبارەت بە چۆنیەتیی جێبەجێكردنی ئەم پرۆژە گرنگە ڕووبەڕووی سەرۆكی دەستەی وەبەرهێنان كرایەوە و، پرسیاری هاوبەشی كۆی ڕۆژنامەنووسان بریتی بوو لەوەی (ئەم پرۆژەیە كەی دەكەوێتە واری جێبەجێكردن؟ تا چەند خەڵكی كەمدەرامەت لێی سوودمەند دەبێت؟ ئایا وەك پرۆژەكانی دیكە دواناكەوێت و لە نیوەدا دەستی لێ هەڵناگرن؟)\nلێرەوە پێش ئەوەی هەڵوەستە لەسەر وەڵامەكانی سەرۆكی دەستەی وەبەرهێنان بكەینەوە، گرنگە پێشوەختە ئەوە ڕوون بكەینەوە، ئەو ڕێوشوێنانە چین بۆ ئەوەی فەراهەم بكرێن و پڕۆژە بكەوێتە واری جێبەجێ كردن، لێرەدا بەچەند خاڵێك ئاماژەی پێ دەكەین:\n1. ئەم پرۆژەیە پێویستی بەوەیە لە هەر چوار پارێزگا و چوار ئیدارە سەربەخۆكەی هەرێمی كوردستان زەوی بۆ دابین بكرێت.\n2. پێویستی بەوەیە ئەو پێوەرە كۆنانە ئەپدێت بكرێنەوە كە پێشتر لە پرۆژەی هاوشێوەدا پەیڕەو كراوە و، هەروەها پێویستی بە دانانی چەند پێوەرێكی تازە هەیە بۆ ئەوەی بزانرێت كامانەن (خەڵكی كەمدەرامەت لە كوردستان و كرێچین).\n3. پێویستی بەوەیە بزانرێت، ئەو پێشەكییەی لەلایەن خەڵكی كەمدەرامەتەوە دەدرێت (پێویستە چەند بێت، تا لە توانای ئەو خەڵكەدا بێت) پاشان پێویستی بەوەیە بزانرێت، ئەو قیستە پێویستە چەند بێت كە هاووڵاتی كەمدەرامەت لە توانایدا هەبێت بیداتەوە .\n4. پێویستی بەوەیە كۆمەڵێك میكانیزم دابنرێت، بۆ ئەوەی دادپەروەری لەم پڕۆژەیەدا وەك ویژدان جێبەجێ بكرێت.\n5. پێویستی بە لێكتێگەیشتنێكی تەواو هەیە لە نێوان (حكومەت و وەبەرهێنەرانی خاوەن سەرمایە و ئەزموونی سەركەوتوو).\n6. پێویستی بەوەیە كە حكومەت پشتگیرییەكی گەورەی بكات و تەواوی خزمەتگوزارییە سەرەكییەكانی بگرێتە ئەستۆ و پابەندیان بێت.\n7. پێویستی بەوەیە سەقفێكی زەمەنی دابنرێت بۆ جێبەجێكردن و تەواوكردنی پڕۆژەكە.\nئاماژەكردنمان بۆ ئەو چەند خاڵە، بۆ ئەوە بوو كە بزانرێت پڕۆژەیەكی گەورەی لەو جۆرە پێویستی بە وەرگرتنی ڕێوشوێن هەیە، بۆ ئەوەی بكەوێتە ئەو قۆناغەی دەست بە جێبەجێكردنی بكرێت، بەڵام ئەگەر لێرەوە هەڵوەستە لەسەر وەڵامەكانی سەرۆكی دەستەی وەبەرهێنان بكەین، بەم جۆرە وەڵامی پرسیاری ڕۆژنامەنووسانی دایەوە: «ئێمە وەك دەستەی وەبەرهێنان ماوەی یەك مانگمان لە بەردەستە، بۆ ئەوەی پەیوەندی لەگەڵ هەموو لایەنە پەیوەندیدارەكان بكەین و، ڕێككەوتن لەگەڵ وەبەرهێنان بكەین و پێوەری تازە بۆ هاووڵاتیانی كەمدەرامەت دیاری بكەین، بەڵام هەوڵەكانمان بەو ئاراستەیەن كە لە ماوەی دوو تا سێ هەفتەدا هەمووی تەواو بكەین و، دەست بە جێبەجێكردنی پڕۆژەكە بكەین و، ئەم پڕۆژەیە هەوڵێكی تازەیە و دەمانەوێت لە كاتێكی پێوانەییدا تەواو بكرێت و، كارەكەش بەو وەبەرهێنەرانە دەسپێرێن كە خاوەنی ئیمكانییەتی تەواو و ئەزموونی سەركەتوون و، هەموو ئاسانكارییەكیش بۆ وەبەرهێنان دەكەین، ئەمەش قۆناغی یەكەمە و بەردەوامیی دەبێت» .\nوردكردنەوەی ئەم وەڵامە كورت و ڕاشكاوانەی سەرۆكی دەستەی وەبەرهێنان، تەنیا دەربڕی ئیرادە و توانای دامەزراوەیەكی حكومەت نییە كە ناوی (دەستەی وەبەرهێنانە) بەڵكو ئاماژەیە بۆ ئەو هاوكاری و هەمانگییە (یەك تیم)ییەی لە ناو ئەنجومەنی وەزیرانی كابینەی نۆیەمدا ڕەنگدانەوەی هەیە و، ئەمەش لەبەر ئەوەیە ئەگەر سەرنجی ئەو پێداویستییانە بدەین كە بۆ جێبەجێكردنی ئەم پرۆژەیە پێویستە، پەیوەندی بە كۆی وەزارەتەكانی حكومەتی هەرێمی كوردستانەوە هەیە و، ئەگەر هەموو وەزارەت و دەستەكان پێكەوە وەك (یەك تیم) هاوكار و هەماهەنگ نەبن، ئەوا سەرۆكی دەستەی وەبەرهێنانیش ناتوانێت بەو ئاستە پشتئەستووری و ڕاشكاوییە وەڵامی ڕۆژنامەنووسان بداتەوە، هەروەها ئاماژەیە بۆ نەمانی ڕۆتین و سیاسەتی یەك پەنجەرە و، ئاسانكاری لە جێبەجێكردنی مامەڵەكان لە كاتێكی زۆر دیاریكراودا، بەوەی نابێت هیچ مامەڵەیەك لە ڕۆژێك تا دووان زیاتری پێ بچێت، تەنانەت ئەگەر بۆ دابینكردنی زەوی بۆ ئەو یەكەی نیشتەجێیانە، پێویستی بەوە هەبێت زەویی كشتوكاڵی بۆ بكوژێندرێتەوە و بكرێتە زەویی نیشتەجێ، كە پەیوەندیی بە دوو وەزارەتەوە هەیە (كشتوكاڵ و شارەوانی) ئەوا وەك سەرۆكی دەستەی وەبەرهێنانیش ئاماژەی پێ كرد، دەبێت ئەم كێشە قورسەش لە ماوەی چەند ڕۆژێكدا چارەسەر بكرێت.\nپرۆسەی پەرەپێدانی بەردەوام\nبە توانای هاوبەشی (خەڵك . حكومەت. كەرتی تایبەت)\nپرۆسەی پەرەپێدانی بەردەوام » sustainable development»، مەرجی سەرەكییە بۆ سەركەوتنی پرۆسەی پەرەپێدان لە هەموو پرۆسەیەكی بونیادنانی نەتەوەدا و، ئەم پرۆسەیەش بەو جۆرە بەردەوامیی دەبێت كە (خەڵك و كەرتی گشتی و كەرتی تایبەت) پێكەوە پشتیوانی لە پرۆسەكە بكەن.\nلەسەر ئەم بنەمایە كاتێك هەڵوەستە لەسەر بڕیارەكەی سەرۆكی حكومەتی هەرێمی كوردستان دەكەین، بە دروستكردنی 20 هەزار یەكەی نیشتەجێ بۆ هاووڵاتیانی كەمدەرامەت وەك قۆناغی یەكەم، ئەمەش مانای ئەوەیە قۆناغی یەكەم، قۆناغی دەستپێكە بۆ چارەسەرێكی بەردەوامی كێشەی نیشتەجێی خەڵك لە هەرێمی كوردستاندا و، مەرج نییە ئەوەی لە قۆناغی یەكەم لەم پرۆسەیە سوودمەند نەبوو، ئیدی قۆناغی دیكەی بەدوادا نەیەت و، كێشەی نیشتەجێی خەڵكێكی كەمدەرامەت چارەسەر نەكرێت و، بەشێكی دیكەش بە دەست هەمان كێشەوە بناڵێنن، بە پێچەوانەوە، سەركەوتنی قۆناغی یەكەمی ئەم پرۆژەیە دەبێتە نەخشەیەكی ڕێگە بۆ ئەوەی بەردەوامیی پرۆسەكە مسۆگەر بكات و، ئەو كێشە درێژخایەنە كە ناوی كێشەی نیشتەجێیە بۆ خەڵكی كەمدەرامەت، قوناغ بە قۆناغ چارەسەر بكرێت و، خاڵی گەوهەرییش لە سەركەوتنی ئەم پرۆسەیە ئەوەیە كە ئیرادەی خەڵكەكە لە چارەسەركردنی كێشەكەدا بەشداری سەرەكی دەبێت.\nسەبارەت بە شێوازی سەرخستنی پرۆسەی بونیادنانی نەتەوە لە بەرنامەی كابینەی نۆیەمی حكومەتی هەرێمی كوردستاندا، گرنگە لەو پەیامەوە خوێندنەوەی بۆ بكرێت كە سەرۆكی حكومەت لە كۆڕبەندی جیهانیی وزە لە ئاداری ڕابردوو لە دوبەی ئاماژە پێكرد و، ئاماژەی بەوەكرد كە حكومەتی هەرێمی كوردستان دەیەوێت «بە هاوشێوەی دەوڵەتی ئیماراتی یەكگرتوو، سەرچاوەكانی وزە بكاتە بناغەیەك بۆ سەرخستی پرۆسەی بونیادنانی نەتەوە لە كوردستاندا»، ئەم پەیامە گرنگەی سەرۆكی حكومەت لەو كۆڕبەندە جیهانییەدا، دەكرێت هەڵوەستەی ئەوەی لەسەر بكەین كە سەرۆكی حكومەتی هەرێمی كوردستان (بۆیە ئەو بایەخە گرنگە بە فراوانكردنی وەبەرهێنان لە كەرتی وزە دەدات و سەرچاوەی داهاتەكان هەمەجۆر دەكات، ئەمانە هەمووی لە پێناوی ئەوەن كە ژێرخانێكی پتەو بۆ كۆی خزمەتگوزارییە سەرەكییەكانی خەڵكی كوردستان دروست بكات و، لەسەر بنەمای ئەو ژێرخانە پتەوە هەنگاو بۆ چارەسەركردنی كێشەكان هەڵبگرێت)، لەسەر ئەم بنەمایەش، سەرۆكی حكومەتی هەرێمی كوردستان دەیەوێت نەخشەی ڕێگە بۆ چارەسەكردنی كێشەكان، چارەسەركردنێك نەبێت كە یەك جار و پچڕ پچڕ بێت، بەڵكو چارەسەرێك بێت كە بەردەوامیی هەبێت و، لەمەش زیاتر قۆناغ بە قۆناغ ئەو هەڵە و كەموكورتییانەش ڕاست بكرێنەوە، كە لە قۆناغە جیاوازەكانی پرۆسەكەدا دێنە پێشەوە و، ئەو خزمەتگوزارییە سەرەكییانەش كە پێویستە هەموو هاووڵاتیان لێی سوودمەند بن و، هاووڵاتیانی كەمدەرامەت نەكەونە بەر ململانێی بازاڕی كەرتی تایبەت، كە بریتی دەبن لە (دابینكردنی یەكەی نیشتەجێ، چاودێریی تەندروستی، خوێندن) وەك مافی هاووڵاتیان، لەم چوارچێوەیەدا كە بەرنامەی كابینەی نۆیەمی حكومەتی هەرێمی كوردستان بڕیاری داوە (یەكەی نیشتەجێ بۆ هاووڵاتیانی كەمدەرامەت بكرێتە پرۆسەیەكی بەردەوام و حكومەتیش بە بەردەوامی خزمەتگوزارییە سەرەكییەكان وەك قوتابخانە، چاودێریی تەندروستی، ئاو، كارەبا و...هتد) بۆ ئەو پرۆسەیە دابین بكات، ئەمە مانای ئەوەیە پرۆسەی بونیادنی نەتەوە\n«Nation Building» لە بەرنامەی كابینەی نۆیەمی حكومەتی هەرێمی كوردستان، پرۆسەیەكی هەمەلایەنە و ڕاستە، لە سەرەتادا بە لایەنێكی گرنگ دەست پێ دەكات، بەڵام ئەو لایەنە گرنگە كۆی هەموو ئەو لایەنانە دەگرێتەوە كە پرۆسەكە دەكاتە پرۆسەیەكی سەركەوتوو و، هاووڵاتی تێدا هەست بە بوون و ناسنامەی خۆی دەكات و، لە هەمان كاتدا خۆیشی بە بەشێك لەو پرۆسەیە دەزانێت كە ئەم سەركەوتنە گەورەیە بۆ مێژووی نەتەوە دروست دەكات.\nدروستكردنی 20 هەزار\nسه‌رۆكى حكومه‌تى هه‌رێمى كوردستان


لە كونجێكی قەفەسەكەوە وەك یاخیبوویەك رووی تێكردو پێی وت: زۆر هەراسانم، خەریكە بۆ نیو كاژمێر فڕین بە ئاسمانی شین و بەرفراوانا شێت و هار دەبم، شەوان خەون بە ئامێزی پەڵە هەورە سپیەكانەوە دەبینم، لە بەرزترین سەرچڵی سپیندارێكەوە دەڕوانمە بریسكەی زیوینی كانیلەكان و زۆر تامەزرۆی راچڵەكینێكم بەدەم هەڵكردنی تۆزو خۆڵی گەردوگوڵەوە، تۆیەك كە لە میوەجاتەكان خواردنیان دەزانیت، من دەمبینی چۆن لە باوەشی هەتاودا گەورەدەبن و لەلانكەی مانگەشەودا دەنوون، منت لە ناوەوەی ئەم قەفەسەو خۆت لەدەرەوە بە مەبەستی چاودێریكردنم بەستاوەتەوە، بۆ ئازادم ناكەیت؟!\nئەویش پێی وت: گەر فڕینم بزانیایە.. دەمێك بوو دەرگای قەفەسەكەم بۆت كردبووەوە.\nــ ئەی بۆ فێری فڕین نابیت؟\nبزەیەكی سەتیری بۆ كردو پێی وت\nــ چونكە زۆر لەو چارەنووسە دەترسم.. كە تۆ دووچاری بوویتە !!\nئەو رۆژە لە ترسی ئەگەری شەڕە گەورەكە، هەرچی مرۆڤەكانە بە خاوخێزانەوە بەرەو ستارگەو بۆ هەسارەیەكی تر هەڵدەهاتن، ئاژانسە ستارگەییەكان لەبەر زۆری هەڵاتووان وەبەر نەدەكەوتن، هێز لە گۆی زەوی كشایەوەو ترسەكە گەورەتربوو، بەتەنها من و ئەو لەسەر زەوی مابووینەوە، تەنیایی تا دەهات زیاتر تەنگی پێ هەڵدەچنین و هەراسانی دەكردین، تەنیایی ئەو حاڵەتەیە كە تێكرای زەویت لێ دەكات بە بەندینخانەیەكی گەورەو ئەوسا خۆت زیندانیەكی یاخی و هەر خۆت پاسەوانێكی ئامادەباش و حەپەساویت، شتێك نییە لێی بترسیت جگە لە خودی تەنیایی.\nلە قووڵایی لێكدانەوەیەكی زۆر سەیردا بووم و رووی تێكردم و بە چپەیەك پێی وتم: ئازیزەكەم.. هەست ناكەیت سزاكەی باوكە ئادەم و دایكە حەوا زۆر لە تاوانەكەیان گەورەتر بووە!!\nبەیانی زوو لەخەو رابوو، وەك هەموو رۆژانێك بێ یەك و دوو دەستی بردو رادیۆكەی هەڵكرد، دوای پارچە موزیكێكی كورتبڕ كورتەی هەواڵەكان خوێندرایەوە: ئەوەی جێی سەرسامی بوو.. بێژەرەكە وتی:\nحكومەت و پەرلەمان و دادگای باڵاو سەركردایەتی وڵات بەتێكرای دەنگ بڕیاریان داوە هەركەسێك بە ماسك سەرو روخساری خۆی بشارێتەوە، دووچاری سزای دارایی و غەرامەو زیندانیكردن دەبێتەوە، چونكە ئێمە دوروویی دەكەینە مۆدیل و هەموو كەسێك بۆی هەیە پیادەی بكات، بۆیە كەس بۆی نییە ماسك بە روخسارییەوە بكات!!\nبە هەناسە ساردییەوە لەسەر تەختەی نەخۆشخانەكە راكشابوو، هەموو نەوەكانی دەوریان دابوو، یەكێكیان بە سۆزێكەوە پێی وت: باپیرە چیمان پێ دەكرێت بۆتی راپەڕێنین؟\nئاوری لێدایەوەو وتی: سەروپێیەكی جوانم بۆ بهێنن با تێر بەدڵی خۆم نان بخۆم..\nیەكێكیان وتی: باپیرە ئەوە هەرگیز نابێت.. تەمەنت یارمەتیدەر نییەو خۆشت دەزانیت دكتۆر لێی قەدەغە كردووی.\nوتی: كەوابوو.. دەی گەنجیم بۆ بگێڕنەوە.. شەرتە دیسانەوە خزمەتی ئاڵا بكەم\nوتیان: باپیرە شتێك بڵێ لە تواناماندا هەبێت بۆتی بكەین و دەبێت عەقڵیش قبووڵی بكات..\nبزەخەنەیەكی پڕ لە هیستیریا روخسای داپۆشی و وتی:\nكەواتە بڕۆن پاچ و خاكەناز بەرن و قەبرەكەم بۆ ئامادەبكەن.\nبەر لەم ژیانە دارتوویەكی زۆر باڵاو نازداربووم، گەڵاكانم لە نەرمیدا لەبەر هەتاو دەبریسكانەوە، پڕبووم لە كرمی ئاوریشم، رەنگاڵەكان بە بۆنەو بێ بۆنە لەسەر لق و پۆپەكانم دەنیشتنەوەو دەهاتنە میوانیم و خۆیان وەك دلسۆزترین بوونەوەر پیشاندەدا.\nئێستا كە گەڵاكانم هەڵوەرین و كرمە ئاوریشمەكانیش تەواوبوون.. تاكە فڕندەیەك پەنابەری سەركزی سەرلقێكی چەماوەمە، ئەویش بە دەستی منداڵێكی چەتوونەوە پەڕوباڵ كراوە.\nكە خەڵاتەكەیان پێ بەخشی.. بزەخەنەیەكی سارد روخساری داپۆشی و بە دەستێكی نەرمەسڵاوی لە میوانەكان دەكرد بۆ ئەوەی گوێی زیاتر پڕبكەن لە چەپڵەیەك كە شایستەی نییە....\nكە میدیاكارەكان پرسیاریان لێكرد، لە بەردەمی كامێراكە دەمی كەوتە تەتەڵەو بە لێوێكی لەرزۆكەوە وتی: داوای لێبوردنتان لێدەكەم ناتوانم وەڵامتان بدەمەوە.\nلەناو ئۆتۆمبیلەكەوە بە ماسینجەر یەك دێر سوپاسگوزاری پڕ لە هەڵەی رێنووس و كەموكوڕی ئاراستەی ئەو كەسە كرد كە بە یەكەم دەریچواند. دوای جینگەیەك لە مۆبایلەكەی وەڵامێكی لەباربەری خوێندەوە:" مەیموون.. تۆ لەمەولا كۆیلەی ئێمەیت، چۆنمان بوێت بەكارت دەهێنین، سبەی ئێوارە بانگهێشتكراوی ئاهەنگیت و تا رۆژ دەكرێتەوە گەڕانەوە بۆ ماڵەوە نییە..".\n 1043 جار بینراوه\n2/24/2018 7:34:37 PM


ئەنقەرە و پەكەكە یەكتر تۆمەتبار دەكەن بە كوشتنی 13 كه‌س لە گارە\nھەدەپە: "خەمباری قووڵی خۆی" دەربڕی بە كوژرانی ئەو 13 كه‌سه و داوای لە پەكەكە كرد دەستگیراوەكانی دیكە لای خۆی ئازاد بكات\nKurdistan24 هەولێر 21:22 2021/02/14\nتەرمی ھەندێك لەو 13 كوژراوانەی توركیا\nتوركیا پارتی كرێكارانی كوردستان (پەكەكە)ی تۆمەتباركرد بە كوشتنی 13 كه‌س، كە زۆربەیان سەر بەھێزەكانی ئەمن بوون و لە لایەن پەكەكەوە دەستگیركرابوون.\nپێدەچێت ئەم زیانەی بەر توركیا كەوتووە، گرژی بخاتە نێون توركیا و حكومەتی عێراق، كە ئەنقەرە تۆمەتباری دەكات بە نەرمی نواندن لە رووبەڕووبوونەوە لەگەڵ چەكدارانی پەكەكەدا، ھەروەھا لەگەڵ ویلایەتە یەكگرتووەكانی ئەمەریكاش، كە ئەنقەرە تۆمەتباری دەكات بە پشتیوانیكردنی لەو لایەنانەی وابەستەن بە پەكەكەوە لە سووریا.\nوەزیری بەرگری توركیا، خلوسی ئاكار رایگەیاند، سەربازانی توركیا 13 تەرمیان لە ئەشكەوتێكدا لە چیای گارە دۆزییەوە دوای ئەوەی ئەشكەوتەكە لە لایەن ھێزەكانی وڵاتەكەی كۆنترۆڵ كرا لە ئۆپەراسیۆنێكی سەربازییاندا دژ بە پەكەكە.\nبەپێی قسەكانی ئاكار، دوای دەستپێكردنی ھێرش بۆ سەر ئەشكەوتەكە ئەو تەرمانە بە گولـلە كوژراون و وەك دوو لەو چەكدارانەی پەكەكە، كە كەوتوونەتە دەست ئەنقەرەوە باسیانكردووە.\nحاكمی ویلایەتی مەلاتیا، كە تەرمەكانی بۆ گواستراونەتەوە گوتی: 10 لاشە لەو كوژراوانە ناسراونەتەوە و زۆربەیان پۆلیس بوونە و پەكەكە لە نێوان ساڵەكانی 2015 و 2016 رفاندوویانن.\nئایدن باروش، حاكمی ویلایەتی مەلاتیا روونیكردەوە بەپێی "راپۆرتی توێكاری" گولـلەكان لەنزیكەوە گیراونەتە ئەو كەسانە" و 12 كەسیان گولـلە بەر سەریان كەوتوون و سێشیان بەر سنگییان كەوتوون.\nھەر ئەمڕۆ یەكشەممە پەكەكە جەختیكردەوە لە كوژرانی ژمارەیەك لە زیندانیان كە سەر بە ھێزەكانی ئەمنی توركیا بوونە، بەڵام ئاماژەیكرد بەوەی لە ئەنجامی ھێرشە ئاسمانییەكانی توركیا كوژراون.\nئاژانسی فرانس پرێس نەیتوانیوە راستی ئەو لێدوانانەی ھەردوولا لە لایەنێكی سەربەخۆ یەكلایی بكاتەوە.\nئاكار گوتیشی: لە سەرەتای دەستپێكردنی ئەو ئۆپەراسیۆنەی دوایی لە رۆژی چوارشەممەوە، 48 چەكداری پەكەكە و 3 سەربازی توركیا كوژراون.\nلە ساڵی 1984وە پەكەكە و توركیا لە شەڕدان و تاكو ئێستا ئەو شەڕەیان بووەتە ھۆی كوژرانی زیاتر لە 40 ھەزار كەس.\nئۆپەراسیۆنەكانی توركیا گرژیی لەگەڵ حكومەتی عێراق ناوەتەوە و سەرۆكی توركیا، رەجەب تەیب ئەردۆغان بەردەوام دووبارە دەكاتەوە كە وڵاتەكەی سوورە لە سەر چارەسەركردنی مەسەلەی پەكەكە لە باكووری عێراق ئەگەر بەغدا "نەتوانێت ئەو كارە ئەنجام بدات".\nلە كانوونی یەكەم، لە میانی پێشوازیكردنی لە سەرۆك وەزیرانی عێراق، مستەفا كازمی، ئەردۆغان داوای لە عێراق كرد شەڕەكەی خۆی لەسەر زەوی چڕبكاتەوە دژ بە چەكدارانی پەكەكە.\nلەوانەشە ئەو زیانانەی توركیا لە رۆژی یەكشەممە فشار بخاتە سەر پارتی گەلانی دیموكراتیك (ھەدەپە) لە توركیا، بە تایبەت ئەردۆغان ئەو حزبە تۆمەتبار دەكات بەوەی "رووی سیاسی" پەكەكەیە و لە ساڵی 2016وە بە دەیان لە ئەندامان و بەرپرسانی ئەو حزبە لە كار لابردووە و زیندانیی كردووەن.\nھەرچەندە ھەدەپە، ئەمڕۆ یەكشەممە "خەمباری قووڵی خۆی" دەربڕی بە كوژرانی ئەو 13 كه‌سه توركیاییە لە عێراقدا و داوای لە پەكەكە كرد دەستگیراوەكانی دیكەی لای خۆیی ئازاد بكات.


كوژرانی قاسم سولەیمانی دووجار ڕێكخراوی داعشی خۆشحاڵ كرد – تۆڕی میدیایی خەڵک\n2020/01/15 - 1:30 PM\nڕێكخراوی داعش پێشوازی لە كوشتنی قاسم سولەیمانی فەرماندەی سوپای قودس دەكات و لە ڕاگەیەنراوێكدا كە بەو بۆنەوە بڵاویان كردەوە هیچ ئاماژەیەكیان بە ئەمریكا نەكردووە.\nبڕیاری كوشتنی قاسم سولەیمانی لەلایەن دۆناڵد تڕەمپەوە چەندین پەیامی جۆراوجۆری بەدوای خۆیدا هێنا و یەكێك لە پەیامەكانیشی پەیوەندی بە شەڕی ناتەواوی هێزە چەكدارەكانەوە هەیە.\nدوای ئەم هەنگاوە هێزەكانی هاوپەیمانان بە سەرۆكایەتی ئەمریكا كە دژی داعش دەجەنگن ئۆپەراسیۆنەكانی خۆیان لە عیراق هەڵدەپەسێرن، چونكە ئەو هێزانە ئاشكرایانكرد، لە ئێستادا تەنها بەرگری لە خۆیان دەكەن، چونكە لە لایەنی سەربازییەوە بە دوور دەزانرێت كە بۆچوونێكی دیكەیان هەبێت.\nئێران و هاوپەیمانەكانی لە عیراق سوێندیان خواردووە كە تۆڵەی كوشتنی قاسمی سولەیمانی و هاوڕێكانی كە لە موشەكبارانكردنەكەی ئەمریكا لە نزیك فڕۆكەخانەی بەغدا كوژران بكەنەوە، لەبەر ئەوە هێزەكانی ئەمریكا و سەرجەم هاوپەیمانە ڕۆژئاواییەكانی لە عیراق ڕووبەڕووی ئامانجی ئەو هێزە چەكدارانەی عیراق دەبنەوە.\nلەلایەكی دیكەوە ئەمە ڕووداوێكی زۆر باشە بۆ داعش و هاوكاری ئەم ڕێكخراوە دەكات تاكو ئەو گورزەی بەر خەلافەتەكەیان كەوت قەرەبوو بكەنەوە.\nهەروەها بڕیاری دەركردنی هێزە بیانییەكان لەلایەن پەڕلەمانی عیراقەوە جارێكی دیكە هەواڵێكی خۆشە بۆ چەكدارانی داعش.\nڕێكخراوی داعش لەم ساڵانەی كۆتاییدا ئەوەی دەرخستووە كە گروپێكی گیانفیدان، ئەوان لە ڕاستیدا لە گروپەكانی پێشووی خۆیان وەكو قاعیدە لە عیراق دەچن و لەوانەوە لەدایك بوون.\nزۆرێك لە چەكدارەكای داعش یان كوژراون یاخود لە زیندانەكاندان، بەڵام ئەم گروپە هێشتا لە حاڵەتی خۆڕێكخستنەوەدایە لە هەمان ئەو ناوچانەی پێشتر لە عیراق و سوریا لەژێر دەستیدا بوو سەرقاڵی چالاكییەكانییانن و زۆرجار كەمینەكانیان دادەنێن و هاوڵاتییانیش دەكەنە قوربانی.\nدەوڵەتی عیراق هێزی سەربازی دەگمەنی هەیە كە لەژێر دەستی هێزەكانی ئەمریكایی و ئەوروپایی ڕاهێنانیان پێكراوە، بەڵام ئەمریكا و هاوپەیمانەكانی جگە لە ئەڵمانیا و دانیمارك دوای كوشتنی سولەیمانی سەرجەم ڕاهێنانەكانیان لە عیراق ڕاگرتووە، هاوكات ئەڵمانیاش دەیەوێت ڕاهێنەرانی بەرەو ئەردەن و كوێت بگوازێتەوە.\nچەكدارانی داعش هۆكارێكی دیكەیان هەیە بۆ خۆشحاڵ بوونیان، ئەویش بڕیارەكەی سەرۆك كۆماری ئەمریكا بۆ كوشتنی سولەیمانی، واتە كوشتنی یەكێك لە دوژمنەكانیان بە دەستی دوژمنێكی دەیكەیان، ئەمەش نمایشێكی دڵخۆشكەر بوو بۆ داعشەكان.\nهێرشەكانی داعش لە ساڵی 2014 دەستی پێكرد و توانییان بەشێكی زۆر لە زەوییەكانی عیراق و بەتایبەت موسڵی گەورە شاری عیراق كۆنتڕۆڵ بكەن.\nدواتر بە بڕیارێكی عەلی سیستانی گەورە مەرجعی باڵای شیعەكان گەنجان بۆ ڕووبەڕووبونەوەی داعش ئامادە كران (حەشدی شەعبی) و قاسم سولەیمانی و سوپای قودیش ڕۆڵێكی گەورەیان بینی لە دروستكردن و دامەزراندن و پڕچەككردنی ئەم گروپە شیعەیە و ئێستاش حەشدی شەعبی بە هێزێكی ئەمنی كاریگەری عیراق ناوی دەهێنرێت و بەرپرسەكانیش بۆ تۆڵەكردنەوە لە سولەیمانی بەردەوام لێدوانی توند بڵاودەكەنەوە.\nلە ساڵەكانی دوای 2014 هێزەكانی حەشی شەعبی و هێزەكانی ئەمریكا هاوپەیمان بوون دژی داعش، بەڵام ئێستا وادەبینرێت كە چەكدارەكانی شیعە بەهیچ شێوەیەك ناگەڕێنەوە بۆ سەرەتا و دەیانەوێ ڕووبەڕووی هێزەكانی ئەمریكا لە عیراق ببنەوە.\nهێزەكانی حەشدی شەعبی پێش كوشتنی قاسمی سولەیمانیش دەستیان بە هێرشەكانیان بۆسەر بنكە و بارەگاكانی ئەمریكا دەست پێكرد، دواتر ئەمریكا وەڵامی دانەوە و بەهۆی بۆردومانی فڕۆكەكانی ئەمریكا زیاتر لە 25 چەكداری حەشدی شەعبی لە كەتیبەكانی حزبوڵڵا كوژران.\nبەوێنە..بەڕێوەبەری نوێی پۆلیسی هەولێر دەستبەكاربوو


جەنگی ئێران و ئسرائیل لە عێراق دەستی پێكرد | دەزگاى زارى کرمانجى\nنەجات یوسف كاولۆكەیی,\nجەنگی ئێران و ئسرائیل لە عێراق دەستی پێكرد\nحكومەتی ئێران ئە و بڕیارانەی حكومەتی عێراقی رەتكردەوە كە تایبەت بوون بە داخستنی بنكە و بارەگاكانی حەشدی شەعبی لە ئیستادا پەیوەندی نێوان عێراق و ئێران جۆرە ساردییەكی بەخۆیەوە بینیوە هۆكارە كە شی حەشدی شەعبییە لە عێراق\nپاش بۆردوومانكردنی چەندان بنكە و بارەگاكانی حەشدی شەعبی لە لایەن فرۆكەكانی ئیسرائیلەوە تاكو ئێستا حكوومەتی عێراق نەیتوانیوە هەڵوێستی خۆی دەرببڕێت و ئیدانەی هێرشەكان بكات، لە ناو خودی حكومەتی عێراق جۆرە دابەش بوونێك بەدی دەكرێت.\nیەكەم : هەندێك لایەنی شیعەی تووندرە و كە سەربە ئێرانن عادل عەبدوڵمەهدی بە كەسێكی فاشل دەزانن چونكە چەندان جار فرۆكەكانی ئیسرائیل سەروەری خاكی عێراقیان بەزاندووە و هیچ كەس و لایەنێك ئامادە نەبووینە پەنجەی تۆمەت ئاراستەی ئسرائیل بكەن .\nدووەم: هەندێك لایەنی شیعە و سوننە كە نزیكن لە ئەمەریكا حەز دەكەن بارەگاكانی حەشدی شەعبی بۆردوومان بكرێن بە بۆچوونی ئەوان حەشدی شەعبی بووەتە بەلا بەسەر عێراق\nپاش بە ئامانج گرتنی بارەگاكانی حەشدی شەعبی لەلایەن فرۆكەكانی ئسرائیل لەم دوو رۆژەدا قاسم سلێمانی بە نەهێنی سەردانی عێراقی كردووە و لەگەڵ بەرپرسەكانی حەشدی شە عبی و حزبولڵای عێراقی كۆبۆتەوە و داوای لێكردوون خۆیان ئامادە بكەن بۆ جەنگێكی گە ورە لەگەڵ ئەمەریكا و ئسرائیل و هاوپەیمانەكانیان.\nئێران بەردەوام چەك و جبەخانە رەوانەی عێراق دەكات، توانیویەتی هەیمەنەی خۆی بەسەر حكومەتی عێراق بسەپێنێت لە ئیستادا بۆشاییەكی ئەمنی لە عێراق درووستبووە، داعش دەستی بە جموجۆل كردووە، هەر ئەمەش وایكردووە كە حكومەتی عێراق زیاتر سەرقاڵی كێشەكانی خۆی بێت، لێرەدا ئێران ئەم دەرفەتەی بە باش زانیوە بۆ ئەوەی بە ئارەزووی خۆی بارەگاكانی حەشدی شەعبی پەرە پێبدات و جەكی گەورە و مووشەكی دوورهاوێژ دابمەزرێنێت.\nئێران ئەو جەنگەی كە چاوەروان بوو بیكات ئیستا دەستی پێكردووە، بەڵام جەنگەكەی لە سنووری خۆی دوور خستۆتەوە و هێناویەتە ناو خاكی عێراق.\nئێستا لە هەموو كات زیاتر عێراق كەوتۆتە ژێر مەترسییەكی گەورە هەر یەك لە ئیسرائیل، ئێران و عێراقیان كرۆتە گۆڕەپانی ململانێی سەربازی نێوانیان.\nعێراق داوای كردووە ئەنجوومەنی ئاسایش بەپەلە كۆببێتەوە لە سەر دە ست درێژییەكانی ئیسرائیل بۆ ناو خاكی عێراق، بەڵام پێناچێت هیچ وڵاتێك ئامادە بێت ئیدانەی هێرشەكانی ئسرائیل بكات، چونكە هەموو مەترسییەكان لە عێراقەوە سەرچاوەیان گرتووە.\nبۆیەش هەفتەی رابردوو هەر سێ سەرۆكایەتییەكەی عێراق كۆبوونەوەیان ئەنجامدا، بەڵام نەیانتوانی ئیدانەی ئەم هێرشانە بكەن، تەنها لەبەر ئەوەی ئەمەریكا پاڵپشتی ئیسرائیل دەكات بۆ لێدانی بنكە و بارەگاكانی میلیشیاكانی سەر بە ئێران.\nئەو گرژی و ئاڵۆزییەی نێوان ئیسرائیل و ئێران گەورەترین مەترسین بۆ سەر عێراق لە ئیستادا دەبێت كاربە دەستانی حكومەتی عێراق زۆر بە وریاییەوە مامەڵە لەگەڵ ئەم بارودۆخەدا بكەن، هەرچی زووە دەبێت حكومەتی عێراق ئەم شەڕە لەخۆی دوور بخاتەوە، ئەگەر نا بە دوور نازاندرێت عێراق تووشی گەورەترین كارەسات بێت.


دانیال 2 KSS - הבשורה על-פי מתי 2 HHH\n1نەبوخودنەسر پاشا لە ساڵی دووەمی پاشایەتییەکەی چەند خەونێکی بینی کە بووە هۆی بێزاربوونی و خەوی لێ زڕا. 2جا پاشا فەرمانی دا جادووگەر و ئەفسونگەر و بەخت خوێنەوەرەوە و ئەستێرەناسەکان بانگ بکەن، بۆ ئەوەی پێی بڵێن کە چ خەونێکی بینیوە. کاتێک هاتن و لەبەردەم پاشادا وەستان، 3پاشا پێی گوتن: «خەونێکم بینیوە هەراسانی کردووم و دەمەوێ بزانم لێکدانەوەکەی چییە.»\n4ئەستێرەناسەکان بە زمانی ئارامی بە پاشایان گوت: «ئەی پاشا، هەتاهەتایە بژیت! خەونەکە بە بەندەکانت بڵێ هەتا بۆت لێکبدەینەوە.»\n5پاشا وەڵامی ئەستێرەناسەکانی دایەوە: «ئەوە بڕیاری کۆتایی منە: ئەگەر خەونەکە و لێکدانەوەکەیم پێ نەڵێن، پارچەپارچە دەکرێن و ماڵەکانتان دەبێتە کەلاوە. 6بەڵام ئەگەر خەونەکەتان پێ گوتم و لێکتاندایەوە، لە منەوە دیاری و پاداشت و ڕێزێکی گەورەتان دەست دەکەوێت. کەواتە خەونەکەم پێ بڵێن و بۆم لێکبدەنەوە.»\n7دووبارە وەڵامیان دایەوە: «با پاشا خەونەکە بە بەندەکانی بڵێت هەتا بۆت لێکبدەینەوە.»\n8ئینجا پاشا وەڵامی دایەوە: «من لەوە دڵنیام ئێوە دەتانەوێت کات بەدەستبهێنن، چونکە دەزانن ئەوە بڕیاری کۆتایی منە: 9ئەگەر خەونەکەم پێ نەڵێن، یەک سزاتان هەیە. ئێوە لەسەر درۆ و قسەی پووچ ڕێککەوتوون هەتا لەبەردەمم بیڵێن، هەتا بارودۆخەکە دەگۆڕێت. لەبەر ئەوە خەونەکەم پێ بڵێن، ئینجا من ئەوە دەزانم کە ئێوە دەتوانن خەونەکەم بۆ لێکبدەنەوە.»\n10ئەستێرەناسەکانیش وەڵامی پاشایان دایەوە: «هیچ کەسێک لەسەر زەوی نییە ئەم داوایەی پاشا جێبەجێ بکات! هەرگیز هیچ پاشایەکی گەورەی خاوەن دەسەڵات شتێکی وای لە جادووگەر و ئەفسونگەر و ئەستێرەناس داوا نەکردووە. 11ئەوەی کە پاشا داوای دەکات زۆر قورسە. هیچ کەس ناتوانێت بۆ پاشا ئاشکرای بکات، جگە لە خوداوەندەکان، ئەوانیش نشینگەیان لەگەڵ مرۆڤدا نییە.»\n12ئەوە پاشای زۆر تووڕە کرد و ڕقی هەستا، فەرمانی دا هەموو داناکانی بابل لەناوببردرێن. 13ئینجا فەرمان دەرچوو بۆ کوشتنی داناکان، بەدوای دانیال و هاوڕێکانیشیدا هاتن بۆ ئەوەی بیانکوژن.\n14کاتێک ئەریۆکی سەرۆکی پاسەوانانی پاشا چوو بۆ ئەوەی داناکانی بابل بکوژێت، دانیال بە دانایی و ڕێزەوە قسەی لەگەڵ کرد، 15لە فەرماندەی پاسەوانانی پرسی: «بۆچی فەرمانەکەی پاشا ئەوەندە توندە؟» ئەریۆکیش بابەتەکەی بۆ دانیال ڕوونکردەوە. 16لێرەدا دانیال چووە ژوورەوە و داوای لە پاشا کرد کاتی پێبدات، بۆ ئەوەی لێکدانەوەی خەونەکە بۆ پاشا دەربخات.\n17ئینجا دانیال گەڕایەوە ماڵەکەی خۆی و بابەتەکەی لە هاوڕێیەکانی گەیاند، لە حەنەنیا و میشائیل و عەزەریا، 18بۆ ئەوەی لەبارەی ئەم نهێنییە داوای بەزەیی لە خودای ئاسمان بکەن، هەتا خۆی و هاوڕێیەکانی لەگەڵ سەرجەم داناکانی بابل لەناونەچن. 19لە شەودا، بە بینینێک نهێنییەکە بۆ دانیال ئاشکرا کرا، دانیالیش ستایشی خودای ئاسمانی کرد، 20گوتی:\n«ستایش بۆ ناوی خودا لە ئەزەلەوە و بۆ هەتاهەتایە،\nچونکە دانایی و توانا هی ئەوە.\n21ئەو کات و ساتەکان دەگۆڕێت،\nپاشایان لادەدات و پاشایان دادەنێت،\nدانایی بە داناکان دەبەخشێت و\nزانایان فێری تێگەیشتن دەکات.\n22ئەو قووڵایی و نهێنییەکان ئاشکرا دەکات،\nئەو دەزانێت چی لە تاریکیدا شاردراوەتەوە،\nڕووناکی لەلای ئەو نیشتەجێیە.\n23ئەی خودای باوباپیرانم، سوپاس و ستایشی تۆ دەکەم:\nتۆ دانایی و هێزت پێدام،\nتۆ وات کرد ئەوەی داوامان لێ کردی لەلای منەوە زانراو بێت،\nتۆ وات کرد ئێمە خەونەکەی پاشا بزانین.»\nدانیال خەونەکەی لێکدەداتەوە\n24دوای ئەوە دانیال چوو بۆ لای ئەریۆک، ئەوەی پاشا دەستنیشانی کرد بۆ لەناوبردنی داناکانی بابل، پێ گوت: «داناکانی بابل لەناومەبە. بمبە لای پاشا، من خەونەکەی بۆ لێکدەدەمەوە.»\n25ئینجا ئەریۆک بە پەلە دانیالی بردە لای پاشا و گوتی: «پیاوێکم لە نەوە ڕاپێچکراوەکانی یەهودا دۆزیوەتەوە کە دەتوانێت واتای خەونەکە بە پاشا بڵێت.»\n26پاشا لە دانیالی پرسی، کە ناوی بێلتەشەسر بوو: «ئایا دەتوانی ئەو خەونەم پێ بڵێی کە بینیومە و هەروەها لێکی بدەیتەوە؟»\n27دانیال وەڵامی دایەوە: «ئەو نهێنییەی پاشا داوای کردووە نە دانا و نە ئەفسونگەر و نە جادووگەر و نە فاڵگرەوە ناتوانن بۆ پاشا لێکی بدەنەوە. 28بەڵام خودایەک لە ئاسمان هەیە نهێنییەکان ئاشکرا دەکات، ئەو بە نەبوخودنەسری پاشای ڕاگەیاند لە ڕۆژانی داهاتوودا چی دەبێت. کاتێک تۆ لەسەر جێگاکەت بووی، ئەمە بوو ئەو خەون و بینینەی هاتە ناو مێشکت:\n29«ئەی پاشا، کاتێک تۆ لەسەر جێگاکەت ڕاکشابووی، بیرت بە لای داهاتوودا چوو، ئاشکراکەری نهێنییەکان بۆی دەرخستی چی ڕوودەدات. 30سەبارەت بە ئاشکراکردنی ئەم نهێنییە بۆ من، لەبەر ئەوە نەبوو کە من داناییەکی زیاترم هەبێت لە پیاوەکانی دیکە، بەڵکو ئەمە لەبەر تۆ بوو، ئەی پاشا، تاکو لێکدانەوەکەی بزانیت و هەروەها لە بیرکردنەوەکانت تێبگەیت.\n31«ئەی پاشا، تۆ تەماشات کرد و پەیکەرێکی گەورەت لەبەردەمت بینی، پەیکەرێکی زۆر گەورە و درەوشاوە، دیمەنی سەرسوڕهێنەر بوو. 32سەری پەیکەرەکە لە زێڕی بێگەرد بوو، سنگ و قۆڵەکانی لە زیو بوو، سک و ڕانەکانی لە بڕۆنز بوو، 33قاچەکانی لە ئاسن بوون و پێیەکانی بەشێکی لە ئاسن و بەشێکیشی لە قوڕی سوورکراوە بوو. 34کاتێک تەماشات دەکرد، بەردێک بڕایەوە بەبێ ئەوەی دەستی مرۆڤی بەرکەوێت، لە پێیەکانی پەیکەرەکەی دا کە لە ئاسن و قوڕی سوورکراوە بوون و وردوخاشی کردن. 35ئینجا ئاسن و قوڕە سوورکراوەکە و بڕۆنز و زیو و زێڕەکە پێکەوە وردوخاش بوون و وەک پووشی سەر جۆخینیان2:35 جۆخین یان سەرخەرمان ئەو زەوییە تەرخانکراوەیە کە لەلایەن وەرزێر و جوتیارەوە بەکارهێنراوە بۆ کوتانی دانەوێڵە لەسەری لەدوای کۆکردنەوەی لە کێڵگە. لێهات لە هاویندا، با هەڵیگرت بەبێ ئەوەی شوێنەواری بمێنێت. بەڵام ئەو بەردەی لە پەیکەرەکەی دا، بوو بە کێوێکی گەورە و هەموو زەوی گرتەوە2:35 عیبری: هەموو زەوی پڕکردەوە..\n36«ئەمە خەونەکە بوو، ئێستاش با بۆ پاشا لێکی بدەینەوە. 37تۆ، ئەی پاشا، پاشای پاشایانی. خودای ئاسمان پاشایەتی و دەسەڵات و توانا و ڕێزی پێ بەخشیویت. 38مرۆڤ و گیانلەبەری دەشتودەر و باڵندەی ئاسمان لەژێر دەستی تۆن، لە هەرکوێیەک بن، تۆی بەسەر هەموویاندا زاڵ کردووە. تۆ ئەم سەرەی کە لە زێڕە.\n39«پاش تۆ، پاشایەتییەکی دیکە هەڵدەستێتەوە، پایەی لە تۆ نزمترە، دوای ئەوە سێیەم پاشایەتی لە بڕۆنزە، بەسەر هەموو زەویدا زاڵ دەبێت. 40پاشان پاشایەتی چوارەم دێت، وەک ئاسن ڕەقە، چونکە ئاسن دەکوتێت و هەموو شتێک وردوخاش دەکات، وەک ئەو ئاسنەی تێکدەشکێنێت، ئەمیش هەموو ئەوانی دیکە وردوخاش دەکات و تێکیان دەشکێنێت. 41هەروەک بینیت پێیەکان و پەنجەکان بەشێکیان لە قوڕی سوورکراوە و بەشێکیان لە ئاسن بوون، پاشایەتییەکە بەم شێوەیە دابەشکراو دەبێت، بەڵام هەندێک هێزی ئاسنی تێدا دەبێت، هەروەک بینیت ئاسنەکە تێکەڵ بە قوڕی سوورکراوە بوو. 42هەروەک پەنجەی پێیەکان بەشێکیان لە ئاسن و بەشێکیان لە قوڕی سوورکراوە بوو، جا بەشێک لە پاشایەتییەکە بەهێز و بەشێکیش ناسک دەبێت. 43هەروەک بینیت ئاسنەکە تێکەڵ بە قوڕە سوورکراوەکە بوو، ئینجا ئەوان تێکەڵ بە وەچەی خەڵکی دەبن، بەڵام ئەمە بە ئەوەوە نانووسێت، هەروەک ئاسن تێکەڵ بە قوڕ نابێت.\n44«لە سەردەمی ئەم پاشایانەدا خودای ئاسمان پاشایەتییەک دادەمەزرێنێت کە هەرگیز لەناوناچێت، بۆ گەلی دیکە بەجێناهێڵدرێت، هەموو ئەو پاشایەتییانە وردوخاش دەکات و کۆتاییان پێدەهێنێت، ئەو هەتاهەتایە بە چەسپاوی دەمێنێتەوە. 45ئەمە واتای بینینەیە کە بەردێک لە چیاوە بڕا، بەڵام بە دەستی مرۆڤ نا، ئاسن و بڕۆنز و قوڕی سوورکراوە و زێڕ و زیوەکەی وردوخاش کرد.\n«خودای گەورە ئەوەی بە پاشا نیشاندا کە لە داهاتوودا ڕوودەدات. خەونەکە ڕاستە و لێکدانەوەکەشی جێی متمانەیە.»\n46ئینجا نەبوخودنەسر بەسەر ڕوویدا کەوت و کڕنۆشی بۆ دانیال برد، فەرمانی دا دیاری و بخووری پێشکەش بکەن. 47پاشا بە دانیالی گوت: «بەڕاستی خودای ئێوە خودای خودایانە و گەورەی پاشایانە و ئاشکراکەری نهێنییەکانە، چونکە تۆ توانیت ئەم نهێنییە ئاشکرا بکەیت.»\n48ئینجا پاشا دانیالی لە پلەیەکی بەرز دانا و دیاری زۆری پێ بەخشی. دەسەڵاتی پێدا بەسەر هەموو هەرێمی بابل و کردییە سەرۆکی هەموو داناکان. 49سەرباری ئەمەش، لەسەر داوای دانیال پاشا شەدرەخ و مێشەخ و عەبێدنەگۆی دەستنیشان کرد بۆ بەڕێوەبردنی هەرێمی بابل، بەڵام دانیال خۆی لە دیوانی پاشا مایەوە.\nKSS : دانیال 2


یاساکان, hawler, Soran (2021)\nHome > Iraq > Soran > یاساکان\nحي الاساتذه, Karbala'\nالعطيفية -شارع الدامرجي\nق.شەهید م.محمد حاجی إبراهیمی بنەڕەتی\nمدرسة أجيال المستقبل الابتدائية المختلطة ا\nشارع البومهنا, Ar Ramadi\nبغداد, Al Qurnah\nلاپەرەیەکە بۆ خزمەتکردنی یاسا ناسان و کۆمەڵگە\nماددەی ٢٣٣ اصول المحاكمات الجزائية\nأ- داوای سزایی ناجوڵێنرێت لەسەر ئەو بچکۆلەیەی یانزە ساڵی تەواو نەکردبێت\nب- تەمەنی نەوجەوان لەکاتی ئەنجامدانی تاوانەکە بنچینەیە بۆ دیاریکردنی دادگای تایبەتمەند بەدادگایی کردنی.\nج-ئەگەر نەوجەوان لەکاتی لێکۆڵینەوەدا تەمەنی بوبە هەژدەساڵ ئەوا هەواڵە دەکرێت بۆ دادگای کەتن یان دادگای تاوانەکان بەلام ئەگەر تەواوی کرد لەدوای هەواڵەکردنی بۆ دادگای نەوجەوانان ئەوا ئەو دادگایە بە بینینی داواکەدا دەڕوات.\nپارێزەر بێستون سەیدە\nکۆمسیۆنی باڵای مافی مرۆڤی عێڕاق پێشنیاری کردوە بۆ وەزارەتی پەروەردەی عێڕاق کە مادەیەک لەمەنهەجی خوێندن زیاد بکرێ بەناوی ( مافی مرۆڤ و ڕۆشنبیری یاسایی) بۆ قۆناغی ناوەندی و ئامادەیی،\nئەو مادەیەش لەلایەن دەرچوانی یاسا بگوترێتەوە ، بۆ بەدەستخستنی هەلی کار بۆ دەرچوانی بەشی یاسا.\nپێشنیارێکی زۆر باشە حەق وایە سەندیکای پارێزەرانی کوردستانیش گەر بە فعلی لەخەمی پارێزەران دایە پێشنیارێ بکات بۆ وەزارەتی پەروەردە هەروەک چۆن لە هەموو خوێندنگایەک توێژەرێکی کۆمەڵایەتی هەیە ئاوهاش شارەزایەکی یاسایی هەبێت ،\nتا وەکو خوێندکاران ئاشنا بکرێن بە هۆشیاری یاسایی هەمیش بەشێک لە پارێزەران و دەرچوانی یاسا دابمەزرێن،\nچونکە بەڕاستی زۆر پارێزەر هەیە ئێستا هیچ ئیشێکی نیە تەنانەت توانای ئەوەی نیە کە ناسنامەی پارێزەری نوێ بکاتەوە ،\nڕێژەی پارێزەران و دەرچوانی یاساش بەردەوام لە زیادبونە.!!\nبە سوپاسەوە وەرگیراوەلە هۆشیاری یاسایی\n[08/30/19] ئایا کەفالە (ئازاد کردن بە دەستەبەرى) چییە؟ و ئەو تاوانانە چییە کە بە کەفالە ئازاد ناکرێن؟\nکەفالە (ئازاد کردن بە دەستەبەرى): بریتییە لە ئازاد کردنى تۆمەتبار بە بڕیارى دادوەرى لێکۆلینەوە بەرامبەر بە بەڵێنامەیەک یاخود کەفیلێک کە هەرکات پیویست بوو تۆمەتبار بۆ لێکۆلینەوە لە هەر قۆناغێکدا ئامادەبێت.\nئەو تاوانانەى بە کەفالەت ئازاد ناکرێن:\n١- تاوانى دزیکارى (الاختلاس) ماددە (٣١٥) لە یاسای سزادانى عێراقى کە تایبەتە بەو فەرمانبەرانەى سامانى گشتى دەدزن.\n٢- کوشتنى بە مەبەست (قتل عمدى) ماددە (٤٠٦) لە یاسای سزادانى عێراقى بە هەموو بڕگەکانییەوە شموولى کەفالە ناکات.\n٣- هەروەها سەرجەم ئەو تاوانانەى پەیوەستن بە یاسای تیرۆرەوە\n٤- سەرجەم ئەو تاوانانەى پەیوەستن بە مادە هۆشبەرەکانەوە (المخدرات).\n5- ماددە (156) لە ياساي سزادان كە تایبەتە بە تاوانى تێکدانى ئەمن و ئاسایش و سەروەرى دام و دەزگاکانى هەرێمى کوردستانى عیراق.\n٦- ماددەکانى ١٩٦ و ١٩٧ لە یاسای سزادان تایبەت بە تاوانەکانى ئاسایشى ناوخۆ.\n٧- ماددەکانى ٣٥٤ و ٣٥٥ و ...کە تایبەتە بە تێکدناكريت ى هۆکارەکانى گۆاستنەوە کە بەهۆیەوە کەسێک گیانى لە دەست بدات وەک شەمەندنەفەر و فڕۆکە و ...\n٨-ماددە (٤٠٥) لە یاسای سزادانى عێراقى لە بنەڕەتدا بە پێی یاسا کەفالە دەیگرێتەوە بەڵام وەک ڕێکاڕێکى دادوەرى دادوەرى لیکۆلینەوە تۆمەتبار بە کەفالە بەرنادات بۆ سەڵامەتى لێکۆلینەوە , چونکە زۆرجار لە قۆناغى لیکۆلینەوە ماددە ٤٠٥ دەکگۆرێت بۆ ٤٠٦ یاخود بە پێچەوانەوە.\n٩- ماددە ٣٩٣ یاسای سزادان کە تایبەتە بە جووت بوونى بەزۆرى لە بنەڕەتدا کەفالە دەیگرێتەوە بەڵام دادوەرى لێکۆلینەوە بۆ سەڵامەتى گیانى تۆمەتبار و پەراوى لێکۆلینەوە کەفالە قبوول ناکات.\nهەرکەسێک باڵندە و ئاژەڵی کێوی راوبکات #سزای قورس دەدرێت ،\nدەستەی ژینگە، سزادانی ئەو کەسانەی راگەیاند کە راوی باڵندە و ئاژەڵی کێوی دەکەن بەجۆرێک سزاکەی دەگاتە زیاتر لە (10) ملیۆن دینار.\nلیسی ئاژەڵەكان و بڕی سەرپێچییەكان\nپڵنگ (10) ملیۆن دینار\nتاژ پڵنگ (10) ملیۆن دینار\nورچی قاوەیی (10) ملیۆن دینار\nوورچی ڕەش (10) ملیۆن دینار\nئاسك (10) ملیۆن دینار\nمامز (10) ملیۆن دینار\nمەڕ و بزنی كێوی (10) ملیۆن دینار\nكەڵە و بزنی كێوی (10) ملیۆن دینار\nبەراز (500) هەزار دینار\nرێوی (300) هەزار دینار\nسیخوڕ (200) هەزار دینار\nسمۆرە (100) هەزار دینار\n[08/09/19] بەڵگـــــەکانی سەڵماندن چین.؟؟؟\nبۆ ئەوەی ئەو داوایەی پێشکەشی دادگایی ئەکەین جا هەر دادگایەڪ بێت بۆ ئەوەی بتوانین داوایەکەمان بسەلمێنین ئەم ڕێگایانەی سەلماندنمان لە پێشە.!!\n1-سە نەدات / كە دوو جۆر سەنەداتمان هەیە ئەوانیش سەنەداتی\nیەکەم// سەنەداتی ڕەسمی.\nدووەم //سەنەداتی عادی.\nیەکەم.... سەنەدی ڕەسمی ئەو جۆرە سەنەدانە لە كاتب عدل دەكرێت(چونکــــە كاتب عدل....واتە دادنووس جهەی رەسمية)\nدووەم.... وە سەنەداتی عادی ئەویش ئەو جۆرە سەنەدەیە کە لە نێوان دوو کەس دەکرێت و تصدیق واتە پەسەند نەکراوە لە لایەن جهاتی ڕەسمی .\n2_دانپێدانان...الاقرار ئەویش ئەوەیە کەسەکە خۆی دان بەوە دابنێت بۆ نموونە لە بابەتی قەرز خۆی بلێت من ئەوەندە پارەیە قەرزاری فڵان کەسم ئەوە پێی ئەوترێت دانپێدانان..الاقرار. وە بۆ ئەم مەبەستە قاعیدەی قانونیمان هەیە کە دەڵێت...الاقرار سید الادلە.\n3- استجواب// واتە لێپرسینەوە لە كاتی دادبینی لە لایەنی بەرامبەر پرسيار دەکرێت. یان ئەوەتا زۆر جار لەسەر بڕیاری دادوەر کەسی داوالێکراو یان داواکار استجواب دەکرێت.بۆ ئەوەی پرسیاری لەمەڕ ڕاستی و دروستی بابەتەکە لێ بکرێت.\n4-شاهێد... كەسێکە کە بالغ و عاقل بێت و موسولمان بێت هەرچەند بەمەرج نەگیراوە موسلمان بێت گریمان دامان نا شاهێد کەسێکی مەسیحیە سوێند ئەدرێت بە کتابەکەی کە خۆی باوەڕی پێیەتی لەبەر ئەوە ووتمان شاهێد بالغ و عاقل بێت واتە 18 ساڵی تەواو کردبێت چونکە شاهێد سوێند ئەدرێت.\n5-قەرينة//كە پشت راستیەڪ هەبێ بۆ دەست پێڪ وەڪ دانی پارەی پێشەکی كە قرينەیە لەســــەر ئەنجامدانی عقدی بيع.گرێبەستی کڕین.\n7_ معایەنە// کەشفێکە دادگا دەیکات.\n8_خبیر// لێزان دادگا دایدەنێت بۆ یەکڵای کردنەوەی کێشەیەڪ کە لایەنەکانی داوا لەسەری ناکۆکن بە نموونە لە بابەتی قەرەبوو کردنەوەی کەسی زەرەر مەند ئەگەر هاتوو بە هۆی فعلی کەسێکی تر زیانی بەرکەوتبوو.خەبیر دادەنرێت بۆ ئەوەی بڕێڪ پارە وەکو قەرەبۆ کردنەوەی کەسی زەرەرمەند دیاری بکات و پاشان خەبیر ڕاپۆرتی خۆی لەو بارەیەوە پێشکەشی دادگا دەکات.\n[06/17/19] بةلگةكاني سةلماندن چية؟\nياخود چؤن داوا دةسةلميت؟\n١-سندات / كة سنداتي رةسمي و عادي هةية سندي رةسمي كة لة كاتب عدل دةكريت(جونكة كاتب عدل جهةي رةسمية) و سندي عادي هةية كة لة نيوان دوو كةس دةكريت كة تصديق نةكراوة لةلايةن جيهةتي رةسمي.\n٣- استجواب/ لة كاتي دادييني لة لايةني بةرامبةر پرسيار دةكريت .\n٤-شاهيد. كةسيكي بالغ و عاقل بيت و موسولمانيشبي لةبةر ئةوة سويند دةدريت.\n٥-قرينة/كة پشت راستيك هةبي بؤ دةست پيك وةك داني پيشةكي كة قرينةية لةسةر انجامداني عقد بيع.\n٧- معايةنة / كة كةشفيكة دادگا دةيكات.\n٨-خبير/دادگا دايدةنيت بؤ يةكلايي كيشةكة.\n[04/15/19] پۆلیسی دادوه‌ری (الشرطة القضائية )\nله هه‌رێمی كوردستان له‌وه‌ته‌ی حكومه‌ت دامه‌زراوه له سالی 1992 و وه‌زاره‌تی ناوخومان هه‌یه ..هه‌موو جۆه‌ره به‌شێكی پولیس دامه‌زراوه ته‌نها وته‌نها یه‌ك به‌ش نه‌بیت .... له‌وه‌ته‌ی هه‌یه پولیسی پیاده پولیسی نه‌هیشتنی تاوان ( مكافحه ) پولیسی ریككاری ( انضباط ) پولیسی شاره‌وانی ( بلدیه ) پولیسی هاتووچۆ ( مرور ) پولیسی ئینترپۆل ( انتربول الدولی ) پولیسی فریاكه‌وتن ( النجده ) پولیسی كومه‌ڵگایی ( الشرطة المجتمعية ) كە ئەمە تازەيە پولیسی پاسه‌وان ( حراسات ) هتد ...كه‌چی له سالی 2007 ده‌سه‌لاتی دادوه‌ری جیابوته‌وه له وه‌زاه‌ره‌تی ناوخۆ ویاسای تایبه‌تی خۆی هه‌یه به ژماره 23 ی سالی 2007 كه‌چی تا ئیستا هیچ هه‌ولیك هیچ بریاریك نه‌درا به دامه‌زراندنی پولیسی دادوه‌ری ( الشرطة القضائية ) سه‌ره‌رای گرینگی دامه‌زراندنی ئه‌و جۆر وبه‌شه له پولیس ...كه‌چی به ده‌یان ئه‌فسه‌ری لیهاتوو و ئەفسەری مافپه‌روه‌رمان هه‌یه كه ده‌كرێت سوودیان لی وه‌ربگیریت بو سه‌رپه‌رشتی ئه‌م جۆره دامه‌زراوه‌یه‌ی پولیس ... له كاتیك دامه‌زراندنی ئه‌و به‌شه پولیسه هیچ یاسایه‌كی ناویت چونكه له ده‌سه‌لاتی وه‌زاره‌تی ناوخویه وته‌نها پیوست ده‌كات ئه‌نجومه‌نی دادوه‌ری به‌ریز وه‌زاره‌تی ناوخوی به‌ریز پروتوكول وریكه‌وتنیكی له‌سه‌ر ئیمزا بكه‌ن وتیایدا وده‌سه‌لات وشیوازی كاریان دیاری بكریت پاش ئه‌وه‌ی ئه‌نجومه‌نی دادوه‌ری به فه‌رمی داوای كردنه‌وه‌ی ئه‌و جۆره به‌شه‌ی پولیس بكات .......... ئومێد ده‌كه‌م ئه‌و په‌شه پولیسه به زووترین كات روناكی ببینیت ولایه‌نی په‌یوه‌ندیدار كرداری جددی بو بكه‌ن چونكه ئه‌م هه‌نگاوه له خزمه‌ت دادپه‌روه‌ری ودادگه‌ری وسه‌روه‌ری یاسا یه .وەرگیراوە لە بەرێز پارێزەر کمال صوفی\nکلێنسی مەحامیان 🤣\nمەحامیەک تاگ بکە !!\nپیشەی پارێزەری پیشەیەکی تیجاری نیە بەلکو پیشەیەکی فکری و داهێنەرانەیە ، ئەمەش مەحکەمەی تمیزی عێراقی یەکلای کردۆتەوە بە بریاری ژمارە (۲٠۹۳/ایجار عقار/۱۹۹۷) کەلە ۱۹۹۷/٦/۷ دەرچووە ، بۆیە ئەو زەریبەیەی کە بە ناوی زەریبەی دەخل سالانە لە پارێزەران وەردەگیرێت نایاساییەو پێویستە هەلوەستەی لەسەر بکرێت...\n[02/13/19] ماوەی تانە دان لە بڕیار و حوکمەکانی دەرچوو به شێوەی غیابی\nتاوانە گەورەکان (الجناية) ٦ مانگ\nکەتن (الجنح) ٣ مانگ\nسەرپێچی ( المخالفة ) ٣٠ رۆژ\nبڕیارەکانی دەرچوو لە دادگای باری کەسی و بەرایی (١٠) ڕۆژ\n✔چی بکرێت ئەگەر لەکاتی بەڕێوەچوونی دانیشتنی دادگای تاوان ئەنجامدرا✔\nدادگاکان بۆیان هەیە داوای سزایی لەسەر ئەو تاوانانە بجولێنن کە لە کاتی دانشتنی دادگا ئەنجامدەدرێت بۆ نمونە تاوانبار لە ناو هۆلی دادگا شاهێد بکوژێت یان کەسوکاری تاوانبار هێرش بکەنە سەر ئەندامانی دادوەری یان هەر تاوانێکی تر روو بدات.\nئەگەرتاوانەکە لە جۆری کەتن(جنح) یان گەورە تاوان(جنایە) بوو دادگا بۆی هەیە دەستبەجێ داوا لەسەر تاوانبار بەرزبکاتەوە هەرچەندە بۆ ئەو داوایە پێوستی بە سکالاش بێت بەلام لەو حالەتە دەکریت بێ سکالا داواکە بەرز بکەیتەوە دادوەر وتەی نوێنەری داواکاری گشتی وەردەگریت ئەگەر ئامادە بوو لەوێ و گوێ لە بەرگرییەکانی تاوانبار دەگرێت و دواتر بریاری خۆی دەدات وە یان دادوەر کۆنوسێك ئامادە دەکات و تاوانبارەکە بە دەستگیرکراوەیی رەوانەی لای دادوەری لێکۆلینەوە دەکات.\nبەلام ئەگەر تاوانەکە لە جۆری سەرپێچی بوو ئەوا دادوەرەکە کۆنووسێك بۆ رووداوەکە دەکات وتاوانبارەکە بەدەستگیرکراوەیی رەوانەی لای دادوەری لێکۆلینەوەی دەکات بە مەبەستی گرتنە بەری رێکارە یاساییە پێوستیەکان.\nپیرۆزە بۆ دەڕچوانی کۆلێژی یاسا دەکەین کەوا لە ۳/۲/۲۰۱۹ تاکو ۱۸/۲/۲۰۱۹ ناویان تۆمار بکەن بەمەبەستی انتیماکردن\nیاسای سزادانی عیراقی\nتاوانه‌کانی کوشتنی ئاژه‌ڵ و زیان گه‌یاندن پێیان\nسزا ده‌درێت به به‌ندکردن بۆ ماوه‌یه‌ک له مانگیک زیاتر نه‌بیت یان پێبژاردن به بڕێک له ٤٥٠،٠٠٠ دینار زیاتر نه‌بیت هه‌رکه‌سێ به ئه‌نقه‌ست زیانێکی زۆری گه‌یاند بێ به هه‌ر گیانله‌به‌رێک.\nپارێزه‌ر : ئاری زبێر عزیز\nپیرۆزبایی لە پارێزەرانی بەڕێزی کوردستان دەکەین بەبۆنەی ڕۆژی پارێزەرانی کوردستان، کە ڕۆژی ۳ی مانگی یەکی هەموو ساڵێکە و هاوکات ساڵڕۆژی دامەزراندنی سەندیکای پارێزەرانی کوردستانـە..\nهیوادارین سەرکەوتووبن لە کارەکانیاندا\nستافی لاپەرەی یاساکان\n[01/02/19] ** ئایا پیاو چەند تەڵاقی هەیە ؟\nئەگەر تەڵاق رووبدات دەکرێ چاک بکرێتەوە ؟\nبە پێی یـاسـا مێرد سێ تەڵاقی دەرهەق بە ژنەکەی بەدەستە\nوەک ئەوەی ئێمە زانیومانە هەر بە گوتنی سێ بەسێ هەموو تەڵاقەکان ناکەوێت بەڵـکو لەیاسادا هاتوە دوو بەشە ئەو تەڵاقەی کە بەدەست پـیاوە "\n1 _ تەڵاقی گێڕانەوەیی ( طلاق رجعي )\nدەشێ مێرد لە کاتی عیددە دا، سەردانی ژنەکەی بکات بێ گرێبەست کردنەوە بەمەرجێک ئارەزووی هەردووکیان لەسەر چاکبوونەوە بێت\nئەگەر پیاوێک لە مجلیسێکدا بلێت سێ بەسێ تەڵاقم کەوتبێ یان ئەو لەفزە بەکار نەهێنیت لەفزەکەهەر جۆرێک بێ دەلالەت لە تەڵاق بکات یان تۆم تەڵاق دا یەک تەڵاقی یان هەر ژمارەیەک ی تر بەکار بێنی تەنها یەک تەڵاقی کەوتوە و لە ماوەی سێ مانگ ، لەکاتی عییدە دەتوانێت ژنەکەی بگەڕێنێتەوە بەهەمان گرێبەستی هاوسەرگیریان\nئەگەر پیاو ویستی ژنەکەی بگەڕێنێتەوە تەنها بەگووتنی ئەوەی من تۆم گەڕاندەوە تەڵاقەکەی چاک دەبێتەوە\n2_ تەڵاقی جوداکەرەوە ( طلاق بائن )\nئەمیش دووبەشە :\n1-جوداکەرەوەی( بائن بينونة صغری )ی بچووک\nلـەم جۆرە تەڵاقەدا ، مێردەکە بۆی هەیە ژنە تەڵاق دراوەکەی خۆی ،بەگرێبەستێکی نوێ بهێنێتەوە\nئەگەر پیاوەکە لەماوەی عیددە ( دوای سێ مانگەکە ) ژنەکەی نەگەڕاندەوە ئەوا جۆری تەڵاقەکە دەگۆرێ و دەبێتە بائنی بچووک ،ئەگەر ویستی بیگەرێنتەوە دەبێ دووبارە لە دادگا گرێبەستی هاوسەرگیری بکەنەوە ، دەتوانێ بە گرێبەستی نوێ و مارەیی نوێ خێزانەکەی بگەڕێنێتەوە\n2- جوداکەرەوەی گەورە [بنبڕ] ( بائن بينونة كبری )\nلـەم جۆرە تەڵاقەدا ،مێردەکە بۆی نیە (حەرامە) ژنە تەڵاق دراوەکەی ، کە سێ جار ، جیا جیا تەڵاقی داوە و ماوەی عیددەکەشی لەسەر چووە بهێنێتەوە\nئەگەر پیاو لە سێ کاتی جیاواز لە سێ مجلیسی جیاواز ژنەکەی تەڵاق بدات هەر سێ تەڵاقەکەی دەکەوێت و ناتوانی خێزانەکەی بگەڕێنیتەوە\nواتە جارێک ژنەکەی تەڵاق دا و گەڕاندیەوە جاری دووەمیش دوای گەڕاندنەوەی ژنەکەی تەڵاقی دا بەڵام دواتر گەڕاندیەوە بە گرێبەستی نوێ و مارەیی نوێ بەڵام ئەمجارەش تەڵاقی داوە ئیتر هەر سێ تەڵاقەکەی کۆتایی دێت ناتوانێ ژنەکەی بگەڕێنێتەوە ( تەنها ئەگەر ئەو ژنە شوو بەپیاوێکی تر بکات و دوواتر جیابێتەوە ئینجا دەتوانێ دووبارە مارەیی بکاتەوە بەڵام ئەگەر پیلان بۆ دانراو و بۆ ماوەیەکی کاتی بێ هاوسەرگیری دووەمی ئەو ژنە، لەرووی یاسا و شەرعەوە دروست نیە ) .\n[12/27/18] بەهای یاسایی گوفتاری تاوانلیكراوی سەرە مەرگ\nقيمة القانونية لافادة المجنى عليه تحت خشية الموت\nئایا دادگا دەتوانێت لە دۆسیەكی سزای تەنها لەسەر بنەمای ئیفادەی تاوانلێكراوى سه‌ره‌مه‌رگ حوكمی سزایی دەر بكات؟\nگوفتاری تاوانلێكراو لەسەر مەرگ، بەو جۆرە گوفتارە دەگوترێت كە كەسی تاوانلێكراو دووچاری بریندارییەكی گەورە یاخود رێژەیەكی سووتانی بەرزی جەستە ببێ و ئەگەری ژیانی زۆر كەمبێت و لەسەرە مەرگدا بێت.\nیاسادانەری عێراقی پێناسەی ئیفادەی تاوانلێكاوی نەكردووە تەنها ئەوە نەبێت كە لە ماددەی (216) ی قانون اصول محاكمات باسی چۆنیەتی وەرگرتنی ئەم شێوە گوفتارەی كردووە.\nفوقەهەكانی قانون جینائی پێناسەی ئیفادەی تاوانلێكراوی سەرە مەرگی كردووە، بەوەی : ئەو گوفتارانەن كە وەردەگیرێن لە تاوانلێكراو لەبەردەم موحەقق یاخود دادوەری لێكۆلێەوە بۆ دەرخستنی ناوی ئەو تۆمەتبارەی كە دەستدرێژی كردۆتەسەری و خستنەڕووی ئامرازو شێوازی دەستدرێژییەكە، بۆیە پێی دەگوترێت ئیفادە چونكە موحەقق بەشێوەی راستەوخۆ لەزاری تاوانلێكراو نەقلی دەكات بەبێ ئەوەی سوێندی یاسایی بخوات بەهۆی بوونی مەترسی لەسەر ژیانی تاوانلێكراو.\nیاساناسی میصری د. ئەحمەد فەتحی سرور ئەم جۆرە ئیفادەیە بەڵگەی یاسایی دادەنێت بەو شێوەیە پێناسەی دەكات: راپۆرتێكە لەبارەی تاوانلێكراو كە لەسەرە مەرگدایە و بەبێ وەرگرتنی سوێندی یاسایی جا تاوانلێكراو رووداوەكەی تاوانەكەی بەچاو بینیی بێت یاخود گوێ لێبووبێت یاخود بە هەستوەرەكانی هەستی پێكردبێت و زانیاری ببەخشێت بە دەسەڵاەتی تایبەتەمەند بۆ سەلماندنی تاوانەكە وەكو بەڵگەیەك دادگا دەسەڵاتی تەقدیری بەسەردا هەیە.\n- بە گوێرەی ماددەی (216ی قانون اصول محاكماتی جەزائی پێویستە ئەم مەرجانە لە ئیفادەی تاوانلێكراوی سەرەمەگدا هەبێت:\n1- دەبێت ئیفادەی تاوانلێكراو لەسەر تاوانێكی پەیوەست بە سەلامەتی ژیانی مرۆڤەوە بێت.\n2- دەبێت تاوانلێكراو لەسەرە مەرگدا بێت.\n3- تاوانلێكراو سوێند نەدرابێت.\n4- ئیفادەكە پەیوەست بێ بە تاوانەكە و ئەنجامدەرنی تاوانەكە.\n5-دەبێت ئیفادەی تاوانلێكراو لەبەردەم دەسەڵاتی تایبەتمەند وەبگیرێت.\nئیفادەی تاوانلێكراوی سەرەمەرگ بەوە لە شاهێدیدان جێادەكرێتەوە كە پێویستە لە شاهێدیدان هەردوو مەرجی (ئەهلیە و سوێندی یاسایی) هەبێت بەلام لە ئیفادەی تاوالێكراوی سەرە مەرگ ئەم مەرجانە هەبن.\n- بەهای یاسایی ئیفادەی تاوانلێكراو لەسەرە مەرگدا:\nیاسادانەری عێراقی لە مادەی 213 برگەی (أ) ی قانون اصول محاكماتی سزایی ئەوەی خستۆتەڕوو كە : دادگا حوكم دەردەكات لەو دۆسیەیەی خراوەتە بەردەمی لەسەر بنەمای قناعەتی كە وەریگرتووە لەو بەڵگانەی پێشكەشكراون لەكاتی لێكۆڵینەوە یاخود دادگایكردن، بەڵگەكانیش بریتین لە : (دانپێدانان، شاهێدی شاهێدەكان، پەراوەكان لێكۆڵینەوە و راپۆرتەكانی كەشفی رسمی، راپۆرتەكانی شارەزایان، قەرینە و هەر بەڵگەیەكی تر كە یاسای دانی پیدانابێت).\nبە گوێرەی ئەم ماددەیە دادگا قناعەتی خۆی لەسەر بنەمای ئەم بەڵگانە بیات دەدنێت و حوكمی سزای بە ئیدانەكردن یاخود بەرئە دەردەكات.\nئەگەر سەیر بكەین موشرعی عێراقی لەم ماددەیەدا باسی ئیفادەی تاونلێكراوی سەرە مەرگی نەكردووە و بەهای یاساییەكەی دیاری نەكردووە، بەڵام لە ماددەی (216)ی قانون اصول محاكماتی جەزائیدا هاتووە: دادگا بۆی هەیە بۆی هەیە بە ئیفادەی تاوانلێكراوی سەرەمەرگ وەربگرێت كە پەیوەندی بە تاوانەكە هەیە. لەم ماددەیەكە دەسەلاتی تەقدیری دراوەتە دادگا بۆ هەڵسەنگاندنی جۆری ئیفادەكە.\nزۆرێك لە فوقەهاكانی دەلێن پێویستە ئیفادەی ئەم جۆرە تاوانلیكراوە وەكو بەڵگەیەكی گرنگ وەرگیرێت و دوای موعەززكردن و بەهێزكردنی ئیفادەكە بە بەڵگەی ماددی و مەعنەوی دادوەری پشتی پێ ببەستی بۆ حوكمدان، چونكە زۆرێك لەو كەسانەی لەسەرە مەرگدان هەست بەوە دەكەن كە ژیانیان كۆتایی پێدێت بۆیە راستیەكان دەدركێنن و حەقیقەتی تاوانەكان دەخەنەڕوو.\nسەبارەت بە بریارە تەمییزیەكان، هەڵویستی دادگا جۆراوجۆرە لەو كەیسانە، لە هەندێ كەیسی جینائی دادگا ئیفادەی تاوانلێكراوی وەرگرتووەو بە دانپێدانان یاخود شاهێدی قناعەتی خۆی بەهێزكردووەو حوكمی ئیدانەكردنی تۆمەتباری دەركردووە (قراری دادگای جینائی مەكەزی بەصرە بە ژمارە (75/ج.م/2017 لە رێكەوتی 5/12/2007). بە پێچەوانەوە هەندێ دادگا ئیفادەی تاوانلێكراوی سەرەمەرگیان وەك بەڵگەی ئیدانە هەژمار نەكردووە.\n- نووسينى: حه‌سه‌ن مسته‌فا\nبەسوپاسەوە لە پەیجی گۆڤاری دادگەر وەرگیراوە\n1-(بروانە: د. احمد فتحی سرور: الوسیط فی قانون الاجرا‌ءات الجنائیە، ص 379.\n2- وصفى هاشم عبدالكريم: افادة مجنى عليه تحت خشية الموت، بحث منشور في مجلة جامعة ابصرة - كلية القانون.\n[12/27/18] لەم حالەتانەی خوارەوەدا ئافرەت نەفەقەی ناکەوێت :\n١-ئەگەر تەلاقی خلعی کرد ، واتە ئافرەتە واز لە هەموو مافێکی خۆی دێنێ بەس بۆ ئەوەی مێردەکەی تەلاقی بدا.\n٢-ئەگەر لەسەر خیانەی زوجی تەلاق درا.\n٣-ئەگەر ماڵی مێردەکەی بەجێهێشت بەبێ هیچ هۆکارێکی مەشروع\n٤-ئەگەر ئافرەتەکە سجن یان حبس کرا بە هۆی کردنی تاوانێکەوە.\n٥-ئەگەر ئافرەتەکە مەنعی سەفەری کرد لەگەڵ مێردەکەی بەبێ هیچ هۆکارێک .\n[12/22/18] سزاکەی بزانە....\nهەر کەسێك بزانێت کە پارەی پێوستی پێ نیە وە هەلسا شتێکی لە فرۆشیارێك کری یان لە خواردنگەیەك خواردنێکی کڕی یان تەکسی بەکرێ گرت یان لە میوانخانەیەك مابێتەوە یان هەر شتێکی تری کرد و زانی کە پارەی پێوستی بۆ ئەو کارە پێ نیە یان هەڵهاتوو پارەکەی نەدا..\nئەوا سزا دەدرێت بە گرتن کە لە ۳ مانگ زیاتر نەبیت یان غرامە دەکرێت بە ٤۵٠٠٠ هەزار دیناری عێراقی.\nروونکردەنەوەی ماددەی ٤٤۹ لە یاسای سزادان.\nبەهیوای سود بینین...\n[12/21/18] مادەی 67 لە یاسایی شێوازی دادگاییەکانی سزای عێراقی هاتووە.\nئەگەر هاتوو شاهید نەخۆش بوو یان هۆیەک هەبوو کە بۆی نەدەکرا ئامادەبێت ، ئەو کاتە لەسەر دادوەر یان لێکۆڵەر پێویستە بچێت بۆ شوێنی نیشتە جێ بوونی بۆ نوسینەوەی شاهیدانی.\nپارێزەر .ئاری زبێر\nبە پێی ئەو زانیاریەی پێمان گەیشت هەفتەی داهاتوو دەست دەکرێت بە دابەش کردنی پارەی کارمەندانی هەڵبژاردنی عێراق وە هەر کارمەندێک دەتوانێت بە پێی شوێنی نیشتەجێ بوونی لە نزیکترین بانک پارەی خۆی وەربگرێ\nلە ڕێی ئەم بانکانە....\n[11/26/18] #زانیاری #یاسایی\nیاسای سزاکانی عێراقی دەربارەی توندو تیژی ناو یاریگاکان\nبەپێی مادە ٤۱ فقرە ۳ ی ژمارە 111ی سالی 1969\nیاسای سزاکان دەمار گیری لە ناویاریگاکان بەشتێکی ئاسایی داناوا لە کاتی ئەنجامدانی تۆپی پێ لەلایەن یاریزانەکانەوە ئەنجام دەدرێ بەڵام نابێ لەسنور دەر بچێت،\nدەبێت رێساکانی یاری کردن لەبەر چاو بگیرێت\nپ. ئاری زبێر\nبەپێی یاسـای عێـراقی!\nئەگەر هاتوو کـورێك سێکسی لەگـەڵ کچێـك کـرد، یاسـا بە پەیـوەندی خۆشەویستی و عیشق ئیعتباری کـردووەو سزای لەسەر دانەناوە بەڵام دەبـێ( 6 ) مەرج تیایدا بێتەدی :-\nیەکەم: دەبێ بە ڕەزامەندی هەردووکیان بێت\nدووەم: دەبێ هیچیـان هاوسەریان نەبێت\nسێیەم: دەبێ ( 18 ) ساڵیان تەواوکردبێت\nچوارەم: دەبێ بەشێوەیەکی شاراوە کارەکە بکەن\nپێنجەم: دەبێ لەکاتی ئەنجامدانی کارەکە هیچیان بەڵـێنی هاوسەرگیری بەوەی تر نەدابێت\nشەشەم: بەبێ بەرامبەر کارەکە ئەنجامدرا بێ.\n#بەهاتنەدی گشت ئەم مەرجانە کردەوەکە سزای لەسەری نیە!\n#بەڵام لەکاتی نەبوونی هەریەکێك لەو مەرجانە، کردەوەکە تاوانێك پێك دێنێ بەمشێـوەیە:\n- ئەگەر مەرجی (یەکەم) نەهاتەدی، واتە بەبێ ڕەزامەندی کردەوەکە ئەنجامدرا ئەوکات بە تاوانی اغتصاب دادەنرێت (ماددەی393) سزاکەی سجنکردنی هەتاهەتایی یان کاتیە.\n- ئەگەر مەرجی (دووەم) نەهاتەدی، واتە یەکێکیان هاوسەری خۆی هەبێ ئەوکات بە زینا دادەنرێت (ماددەی377) سزاکەی حبسە.\n- ئەگەر مەرجی (سێیەم) نەهاتەدی، واتە یەکێکیان تەمەنی خوار (18) ساڵی بوو ئەوکات بە تاوانی دەستدرێژی سێکسی سەر نەوجەوانان دادەنرێت ( ماددەی394 ) سزاکەی سجنکردن لە 7 ساڵ زیاتر نەبێ یان حبس دەبێ.\n- ئەگەر مەرجی (چوارەم) نەهاتەدی، واتە تاوانەکە بە شێوەیەکی ئاشکراو لە شوێنە گشتیەکان ئەنجامدرا ئەوکات بە تاوانی ئابڕوبەر دادەنرێت (ماددەی401)سزاکەی حبسە لە 6 مانگ زیاتر نەبی.\n- ئەگەر مەرجی (پێنجەم) نەهاتەدی، واتە یەکێکیان بەڵـێنی هاوسەرگیری بەوەی تر دابوو کەچی دوای کردەوە سێکسیەکە ڕەتیکردەوە هاوسەرگیری لەگەڵدا بکاتن ئەوکات بە تاوانی سێکسکردن لەگەل مێینەدا بەبیانوی هاوسەرگیریکردن دادەنرێت(ماددەی395) سزاکەی حبسە.\n- ئەگەر مەرجی (شەشەم) نەهاتەدی، واتە کردەوەکە ئەنجامدرا بەرامبەر وەرگرتنی برە پارەیەک لە لایەن ژنەوە، ئەوکات بە تاوانی لەشفرۆشی دادەنرێت(ماددەی4) یاسای\nنەهێشتنی بەدڕەوشتی سزاکەی 2 ساڵە.\nOther Schools in Soran (show all)\nئیسلام پێکەوە ژیانە\nئاسودەيــــی و بەختەوەری\nخةم لةدواي خةم\nSoran, I LOVE YOU\nSoran Ishik College\nThis Official Page is a collection of stories, studies and projects of students and teachers what they have done in the education year.\nTanyal Preparatory School for Girls\nقوتابخانةی پةرۆشی بنةرةتی كوڕان\n- Parosh School -


به‌رنووسی ناوه‌كی ئێران له ئه‌نجومه‌نی ئاسایش به‌ره‌و پـێـشـه‌وه ده‌ڕوات\nی مانگی حه‌وت ٢٩, ٢٠٠٦\nپـێـنج ئه‌ندامه هه‌میـشه‌یـی‌یه‌كه‌ی ئه‌نجومه‌نی ئاسایشی سه‌ر به نه‌ته‌وه یه‌كگرتووه‌كان ڕازیبوون سه‌یری به‌رنووسی بڕیارێـك بكه‌ن كه داوا له ئێران ده‌كات تا 31 ی مانگی هه‌شت پـیتاندنی یۆرانیۆم ڕابـگرێت ئه‌گه‌ر نا ڕووبه‌ڕووی سزا ده‌بـێـته‌وه.\nڕه‌شـنووسی بڕیاره‌كه له تاران ده‌خوازێت پابه‌ندی ئامۆژگاریـیه‌كانی ئاژانسی نێوده‌وڵه‌تی وزه‌ی ئه‌تۆم بێت كه داوا له ئێران ده‌كات هه‌موو چالاكیـیه‌كانی پـیتاندنی یۆرانیۆم ڕابگرێت، به توێژینه‌وه و په‌ره‌پـێـدانه‌كانیشه‌وه.\nنۆینه‌ری مۆسـكۆ له نه‌ته‌وه یه‌كگرتووه‌كان، ڤـیتالی چوركین جه‌ختی كرده‌وه كه نابێت ڕه‌شـنووسه‌كه هه‌ڕه‌شه‌ی سزادان بكات به‌ڵـكو شـێوازێـك بۆ هه‌نگاوه‌كانی داهاتوو ده‌ستنیشـان بكات ئه‌گه‌ر هاتوو ئێران پابه‌ند نه‌بوو.\nبه‌ڵام باڵێوزی ئه‌مریكا بۆ نه‌ته‌وه یه‌كگرتووه‌كان، جۆن بۆڵتن گوتی ده‌قی به‌رنووسه‌كه داوا له ئێران ده‌كات ملكه‌چی بڕیاره‌كانی ئاژانسی نێوده‌وڵه‌تی وزه‌ی ئه‌تۆم بێت، وه جه‌خت ده‌كاته‌وه له‌سه‌ر دوا ئه‌نجامه‌كه‌ی هه‌ڕه‌شه‌ی سه‌پاندنی سزا ده‌بێت ئه‌گه‌ر هاتوو تاران پابه‌ند نه‌بێت.\nچاوه‌ڕوان ده‌كرێت هه‌فته‌ی ئاینده ده‌نـگدان له‌سه‌ر به‌رنووسـێـك بكرێت كه لاوزاتره له‌وه‌ی پـێـشوو كه له لایه‌ن چین و ڕوسـیاوه ڕه‌تـكرایه‌وه، وه تیایدا داوای ده‌سـتبه‌جێی سه‌پاندنی سزای ده‌كرد.\nشـایانی باسه ئه‌گه‌ر به‌رنووسی بڕیاره‌كه له لایه‌ن ئه‌نجومه‌نی ئاسایشه‌وه كه 15 ئه‌ندامه په‌سه‌ند كرا له ژێر به‌ندی 41 ی ده‌ستوری نه‌ته‌وه یه‌كگرتووه‌كان، ئه‌وا ڕێـگا به سه‌پاندنی سزای ئابوری ده‌دات به‌ڵام ڕێـگه به به‌كارهێنانی هێز نادات.


پلانی مووشەکیی ئێران تەواو یاسایی و بەرگرانەیە - Mehr News Agency\nAP ١٣٩٧ Tir ٢٢ ١٧:٢٧\nNews Code 20216\nبە ڕاپۆرتی ئاژانسی هەواڵی مێهر، بەهرام قاسمی وتەبێژی وەزارەتی ەرەوە لە کاردانەوە بە بەیاننامەی سەرۆک وڵاتانی ئەندامی ناتۆ کە لە بڕگەیەکدا ئاماژە بە پرسەکانی هاوپەیوەند بە وڵاتەکەمان دەکات، ڕایگەیاند: ئێمە تۆمەتە چەنەپاتەکراوەکانی ئەو بەیاننامەیە سەبارەت بە ئێران، هەر وەک ڕابردوو ڕەت دەکەینەوە و ئیدانەی دەکەین. وردبینانە پەیجۆری گۆڕانکاری و پرسەکانی ئەو دانیشتنەین؛ بە تایبەت شایەدی ئاکار و گوشارەکانی ئەمریکا لە سەر ئەندامانی ئەو پەیمانەین. بە داخەوە سەرەڕای ئەوەی کە زۆرترین تێچووەکانی ناتۆ بۆ ئاسایشی ویلایەتە یەکگرتووەکانی ئەمریکا تەرخان دەکرێت، ئەو وڵاتە قەرزدارانە و بە گوشارنانەوە هەوڵی داسەپاندنی بۆچوون و سیاسەتەکانی خۆی بە نیسبەتی گەلانی دیکە و بە تایبەت وڵاتانی ئەەورووپی دەدات.\nوتەبێژی وەزارەتی دەرەوەی ئێران وتیشی: بێ گومان دڵگرانی دەربڕینە بێ بنەماکانی ناتۆ سەبارەت بە پڕۆگرامە مووشەکیەکەی ئێران، هیچ کاریگەرییەکی لە سەر هەڵوێست و پلانەکانی کۆماری ئیسلامیی ئێران لە پێناو پاراستن، پەرەپێدان و بەهێزترکردنی تواناو گەڵاڵەی بەرگرانەی مووشەکیی نابێت.\nقاسمی ئاماژەی بەوەش دا: وڵاتانی ئەندامی ناتۆ کە بێ گومان باش ئاگاداری ڕاپۆرتە یەک لە دوای یەکەکانی ئاژانسی نێودەوڵەتیی وزەی ئەتۆمی سەبارەت بە چالاکی و پابەندبوونی ئێران بەرامبەر بە بەڵێن و بەرپرسایەتییەکانین، لە بری ئەوەی هەوڵ بۆ خۆشحاڵ کردنی کاربەدەستانی ئەمریکی بدەن، باشتر وایە نیگەرانی پابەندنەبوونی یەکێک لە ئەندامانی خۆیان بەرامبەر بە ئەرک و بەرپرسایەتییە نێودەوڵەتییەکانی لە پرس و بابەتی جۆراوجۆر لەوان بەرامبەر بە ڕێککەوتنی ناڤۆکیی ئێران بن.\nڕاشیگەیاند: پلانی مووشەکیی کۆماری ئیسلامیی ئێران نەک هەر پێشێل‌کەری بڕیارنامەی ٢٢٣١ نییە، بەڵکوو بە تەواوەتی یاسایی و بەرگرانەیە و ئێرانیش وەک هەموو وڵاتانی سەربەخۆی جیهان، مافی کەڵک وەرگرتن لە پلانگەلی یاسایی سەربازی- بەرگرانە بۆ بەرگری لە بەرژەوندی، خەڵک و وڵاتەکەی خۆی بە ڕەوا دەزانێ.\nوتەبێژی وەزارەتی دەرەوەی ئێران سەبارەت بە دەوری کۆماری ئیسلامیی ئێران لە ناوچەشدا وتی: ئێران تا بووە خوازیاری هاوکاری و گفتوگۆی نێوناوچەیی لە گەڵ دراوسێکانی بووە و هەموو هەلێکی قۆستۆتەوە بۆ لە سەر گرتنەوەی ئەو گفتوگۆ و دانوستانانە لە گەڵ دراوسێکانی بە هەر لەون و شێوازێک.\nقاسمی لە کۆتاییشدا جەختی کرد: کۆماری ئیسلامیی ئێران پێش ئەوەی ژمارێک وڵاتی ئەندامی ناتۆ دەس کەنە وەڕێ خستنی هاوپەیمانیی ڕواڵەتی و بێسوود بۆ بەرەنگاربوونەوەی تیرۆریزم و لە کاتێکدا کە تیرۆریستان لە ژمارێک لەو وڵاتانەوە بەرەو ڕۆژهەڵاتی ناڤین وەڕێ کەون، بە تەگبیر و هەوڵی بێ وچان دەستی کردە بەرەنگاربوونەوەی تیرۆریستانی پەروەردە و هەناردە کراوی ڕۆژاوا و لە ئاکامدا دەورێکی گرینگی گێرا لە کۆتایی هاتنی دەسەڵاتدارێتی و حکومەت کردنی گرووپە پڕمەترسییە تیرۆریستییەکانی وەک داعش لە ناوچەکەدا.\nشایانی باسە، سەرۆک وڵاتانی ئەندامی ڕێکخراوی پەیمانی ئاتلانتیکی باکوور (ناتۆ) لە کۆبوونەوەی ڕۆژی چوارشەممەی خۆیاندا بە دەرکردنی بەیاننامەیەک، نیگەرانیان بەرامبەر بە دزە و دەسەڵاتی ناوچەیی و پلانی مووشەکیی ئێران دەربڕی.


دوای ئەوەی ناس کورد هەواڵێکی کرد کە سەرۆکى حکومەت بەڵێنەکەی بۆ دابەشکردنی نەوت پێش هاتنی وەرزی زستان نەبردە سەر، وەزارەتى سامانە سروشتییەکان ڕونکردنەوەیەکی بڵاوکردەوە و دەڵێت، “بەردەوامن لە دابەشکردنی نەوتی سپی و ئێستا وەک قۆناخی یەکەم بەشێکی زۆری ناوچە شاخاویيەکان نەوتی سپییان پێیگەیشتووە”.\nئەمڕۆ دووشەممە، 30ی کانونی یەکەمی 2019، وەزارەتی سامانە سروشتییەکان دەڵێت، “دوای ناوچە شاخاویيەکانیش وەزارەتەکەمان بە هاوکاری لایەنە پەیوەندیدارەکان هەوڵ دەدات بۆ دابينکردنی نەوتی سپی بۆ گشت هاوڵاتیان لە هەر چوار پاريزگاکەی هەرێمی کوردستاندا”.\nئەمڕۆ ناس کورد هەواڵێکی بڵاوکردەوە کە هاوڵاتیانى هەرێمى کوردستان چوونە نێو وەرزى زستان و هاوشێوەى چەند ساڵێک لەمەوبەریش هێشتا نەوتى سپى بەسەریان دابەش نەکراوە، هەرچەندە سەرۆکى حکومەت لەیەکێک لە کۆبوونەوەکاندا جەختى لەسەر ئەوە کردەوە بەر لە هاتنى وەرزى زستان نەوت بەسەر هاووڵاتیان دابەش دەکەن.\nرۆژى (16ی ئەیلولی 2019) و بەگوێرەی ڕاگەیەندراوێکی فەرمی حکومەتی هەرێم، مەسرور بارزانی، سەرۆکی حکومەت جەختیکردەوە، پێش هاتنى وەرزى زستان نەوتى سپى بۆ هاوڵاتیان دابیندەکرێت”.\nناس کورد زانیوویەتى لە بەرواری (30ی تشرینی یەکەمی 2019)، بە نوسراوێک حکومەتی عێراق ڕەزامەندی نیشاندا بۆ هەناردەكردنی بڕی 50 ملیۆن لیتر نەوتی سپی بۆ هەرێمی كوردستان، بەڵام ئەو نەوتەش بەشی تەنها 25٪ی هاووڵاتیانی هەرێم دەکات.\nلەئێستادا کە زیاتر لە مانگێک بەسەر بڕیارەکەی سەرۆکی حکومەتدا تێدەپەڕێت و هاووڵاتیانى هەرێمى کوردستان پێیانناوەتە وەرزى زستان هێشتا نەوتى سپییان بەسەردا دابەش نەکراوە و بەشێوەیەکی لە سەرخۆش تەنها لە بەشێک لە قەزا و ناحییەکان دەستیپێکردووە و لەئێستاشدا بەهۆى پشووەکانى سەرى ساڵەوە دابەشکردنەکە وەستاوە.\nمحەمەد حەسیب، بەڕێوەبەری دابەشکردنی نەوت لە پارێزگای سلێمانی بە ناس کوردی ڕاگەیاند: “لەئێستادا بەهۆی پشووەکانی کۆتایی ساڵەوە دابەشکردنی نەوت وەستاوە و لەدوای پشووەکانەوە لە قەزا و ناحییەکانەوە دەستپێدەکاتەوە”.


نێچیرڤان بارزانی: سەبارەت به موچە و نەوت و فڕۆکەخانەکان لەگەڵ بەغدا گفتوگۆمان کردووە و تا گەیشتن بە چارەسەر بەردەوام دەبین\n2018-01-22 [04:07 AM]\nسەرۆک وەزیرانی هەرێمی کوردستان "نێچیرڤان بارزانی" رایگەیاند: "لەو سەردان و دیدارانەی بەغدا و تاران، ھیچ رێککەوتنێک واژۆ نەکراوە و ئێمە کارمان لەسەر باشکردنەوەی پەیوەندییەکانی نێوانمان کردووە".\nنێچیرڤان بارزانی سەرۆکی حکوومەتی ھەرێمی کوردستان، پاش گەڕانەوەیان لە تاران گۆنگرەیەکی رۆژنامەوانی سازکرد و ئەنجامی کۆبوونەوە و دیدارەکانی لە بەغدا و تاران خستەڕوو.\nسەرۆکی حکومەت باسی دیداری نێوان سەرۆکوەزیرانی عێراق و شاندی ھەرێمی کوردستان کرد و گووتی: "باسی سەردانی شاندەکانی ھەرێم و بەغدامان بۆ لای یەکتری کردووەتەوە و تەئکیدمان لەسەر چارەکردنی کێشەکان بەگوێرەی دەستووری عێراق کردووەتەوە".\nراشیگەیاند: "دەربارەی مووچە و نەوت و فڕۆکەخانەکان گفتوگۆمان کردووە و لیژنەی پەیوەندیداریان بۆ دیاریکراوە تا گەیشتن بە چارەسەر بەردەوام دەبین".\nنێچیرڤان بارزانی راشیگەیاند: "ئێمە لەگەڵ بەغدا رێگاکانی چارەسەرکردنمان دیاریکردووەو واژۆکراون، بەڵام وەکو رێککەوتنێک ھیچ رێککەوتنێک نەکراوە ".\nئەوەشی گوت، سەردانیان بۆ بەغدا دەرئەنجامی چەند پەیوەندییەکی تەلەفۆنی بوو لە نێوان ئەو و عەبادیدا.\nھەروەھا دەربارەی سەردانی شاندی حکوومەتی ھەرێم و کوردستان و دیدارەکانیان لەگەڵ گەروە بەرپرسانی ئێران گوتی: "لەگەڵ سەرۆککۆمار و بەرپرسانی باڵای ئێران باسی رۆڵی کاریگەری ئەو وڵاتەمان لە چارەکردنی کێشەکانی عێراق و ھەرێمی کوردستان لە چوارچێوەی دەستووردا و پەیوەندییە ئابووری و بازرگانییەکانی نێوان ئیران و ھەرێمی کوردستان کردووە".\nلەبارەی کاتی دەستپێکردنەوەی گەشتە نێودەوڵەتییەکانی فڕۆکەخانەکان سەرۆکی حکوومەت گووتی: "تا ئێستا ھیچ وادەیەک بۆ کردنەوەی فڕۆکەخانەکان دیاری نەکراوە، بەڵام سەردانەکان دەستپێکێکی باشە و لیژنەکانیش کار بۆ چارەکردنی کێشەکان دەکەن، بەتایبەتی ئێستا کار لەسەر مووچەی دوو وەزارەتی گرینگ دەکرێت".\nهەروەها گوتی: "نەک تەنیا وەزارەتەکانی پەروەردە و تەندروستی، بەڵکو باسی مووچەی وەزارەتەکانی دیکەشمان کرد، بەڵام ئەوەی گرنگە با ھی ئەو دوو وەزارەتە تەواو ببێت، ھیوادارین ھی ئەوانی دیکەش بگرێتەوە".\nنێچیرڤان بارزانی ئەوەشی خستەڕوو، "کۆماری ئیسیلامی ئێران دراوسێی ئێمەیەو قەد مەعقول نییە ھێزێک لە ناو خاکی ھەرێمی کوردستانەوە بچێتە ئێران و چالاکی سەربازی بکات و بگەڕێتەوە بۆ ھەرێمی کوردستان، ئێمە نابێت ساحەی ھەرێم بکەینە ساحەی ئۆپەراسیۆن دژی وڵاتانی دراوسێ، داواش لەو ھێزانە دەکەین رێزی یاساکانی ھەرێمی کوردستان بگرن".\nگوتیشی: "پەیوەندییەکانمان لەگەڵ ئەمریکا پەیوەندییەکی باشە و پێش سەردانمان بۆ بەغدا لەگەڵ مەکگۆرک و بەرپرسانی دیکە کۆبووینەتەوەو پەیوەندییەکانمان باشن".\nنێچیرڤان بارزانی کە یەکێک لە بەشداربووانی کۆڕبەندی ئابووریی داڤۆسە و لە سبەی سێشەممە ٢٣-١-٢٠١٨ دەستپێدەکات و سێ رۆژ دەخایەنێت، ئاشکرای کرد کە جارێکی لەگەڵ عەبادی کۆدەبێتەوە و چاوی بە وەزیری نەوتی عێراقیش دەکەوێت، کۆبوونەوەکانیش بەردەوامیدان دەبن بە کۆبوونەوەکانی رابردوو.\nنێچیرڤان بارزانی گوتی: "لەو سەردان و دیدارانەی بەغدا و تاران، ھیچ رێککەوتنێک واژۆ نەکراوە و ئێمە کارمان لەسەر باشکردنەوەی پەیوەندییەکانی نێوانمان کردووە".\nسەبارەت بە چارەکردنی کێشەکانی کەرتی نەوت، سەرۆکی حکوومەت گوتی: "دوو جۆر چارەسەر ھەیە، یەکێکیان پەیوەستە بە ئێستاوە کە کاری لەسەر دەکرێ و یەکێکی دیکەیان چارەسەری بنەڕەتییە کە پێویستی بە کۆبوونەوەی زیاتر و ماوەی زۆرتر ھەیە تا بگەینە چارەسەرێک کە لە بەرژەوەندی ھەولێر و بەغدا بێت".\nلەبارەی ھەڵوێستیشان لەسەر عەفرین نێچیرڤان بارزانی گوتی: "ئەوەی لە عەفرین روودەدات جێی نیگەرانی گەورەی ھەرێمی کوردستانە و ھیوادارین و داوادەکەین بەزووترین کات بە کەمترین زیان بگەنە رێککەوتن، نیگەرانی گەورەی ئێمە ئەو مەدەنییانەن کە لە عەفریندان".


وردەکاری بڕیارەکانی جڤاتی نیشتمانی و دەستلەکارکێشانەوەی خانەی راپەراندن\nدوابەدواى دەستلەکارکێشانەوەى رێکخەرى گشتى و خانەى راپەراندنى بزوتنەوەى گۆڕان، جڤاتى نیشتیمانى راگەیەندراوێکى بڵاوکردەوە و تیایدا وردەکاریى بڕیارەکانى کۆبوونەوەى ئەمڕۆیان خستەڕوو.\nئەمڕۆ چوارشەممە، جڤاتى نیشتیمانى بزوتنەوەى گۆڕان راگەیەندراوێکى بڵاوکردەوە و تیایدا ئاماژە بە کۆبوونەوەى نائاسایى ئەمڕۆى جڤاتەکە کراوە و دڵنیایى دراوەتە ئەندامانى بزوتنەوەکە کە "هەڵەکان راست دەکەنەوە" و بڕیارى دەستلەکارکێشانەوەى خانەى راپەڕاندن وەک دروستکردنى پێشینەیەکى سیاسى نوێ و رچەشکێن ناو دەبەن.\nلە راگەیەندراوەکەدا ئەوە رونکراوەتەوە کە لەدواى دەستلەکارکێشانەوەى خانەى راپەراندن دەستەیەکى کاتى بۆ بەڕێوەبردنى بزوتنەوەکە دورستدەکرێت و ئامادەکارى بۆ ئەنجامدانى کۆنفڕانسى نیشتیمانى دەکرێت.\nجەختیش لەسەر ئەوە کراوەتەوە کە لەبارەى بەشدارى گۆڕان لە حکومەتدا لە کۆبوونەوەکەدا بڕیار دراوە و لە راگەیەندراوەکەدا ئاماژە بەو بڕیارە نەدراوە کە لەو بارەیەوە دراوە.\nلەبەشێکى ترى راگەیەندراوەکەدا ئەوە روونکراوەتەوە "کۆڕ و کۆبوونەوەى فراوان لەگەڵ گۆڕانخوازان ئەنجام دەدرێت و پەیوەندى بەو خەڵکانەش دەکرێت کە لە قۆناغێک لە قۆناغەکاندا هاوکار و پاڵپشتی بزوتنەوەی گۆڕان بوون، یان نوێنەرایەتیان کردوە و زیانیان بە بزوتنەوەکە نەگەیاندوە".\nپێشتر خانەى راپەڕاندنى بزوتنەوەى گۆڕان راگەیەندراوێکى بڵاوکردەوە و تیایدا ئاماژە بەوە کرابوو "وەک هەڵگرتنی بەرپرسیارێتی ئەم قۆناغە هەستیارە، خانەی راپەڕاندنی بزوتنەوەی گۆڕان بڕیارماندا دەستلەکاربکێشینەوە".


چی ڕوودەدات؟ مێسی لە ڕووی ژمارەییەوە قورسایی لەدەستداوە | Esta Media Network\nچی ڕوودەدات؟ مێسی لە ڕووی ژمارەییەوە قورسایی لەدەستداوە\nمێسی ئاستی بەشێوەیەکی بەرچاو دابەزیوە و بەرانبەر قادیش 29 تۆپی لەدەستداوە\nلیۆ مێسی ئەفسانەی زیندووی یانەی بەرشلۆنە هەرگیز بەو شێوەیە نەماوە کە چەندین ساڵە لە یاریگا ئەوروپیەکاندا نمایشی تواناکانی کردووە، ژمارەکان ئەو ڕاستییە ئاشکرادەکەن.\nڕۆژنامەی مارکای ئیسپانی بە داتا و ژمارەوە بڵاویکردووەتەوە، مێسی لە سەرچاوەی سەرکەوتن و خۆشبەختی یانەی بەرشلۆنەوە بووەتە یاریزانێکی ئاسایی و بگرە هۆکارێک بۆ لەدەستدانی تۆپ و شکستی هێرشبەری یانە کەتەلۆنییەکە.\nبەپێی داتاکان، شەوی ڕابردوو بەرانبەر یانەی قادیش لە ڕامۆن دی کارانزا ستادیەم، مێسی 29 تۆپی لەدەستداوە، ئەوەش دەریدەخات کێشەیەک لە خودی مێسی و شێوازی یاریکردنیدا هەیە، کە ئەوەش یەکێکبووە لە هۆکارەکانی دۆڕاندنیان بە ئەنجامی دوو گۆڵ بەرانبەر گۆڵێک.\nلە کۆتا 16 ڕوبەڕوبوونەوەی یانە کەتەلۆنیەکە لە دەرەوەی یاریگای خۆیدا، لیۆ تەنها دوو گۆڵی بەرانبەر یانەکانی مایۆرکا و ڤیتۆریا تۆمارکردووە، لە سەرەتای ئەم وەرزشەوە لەکۆی 13 ڕوبەڕوبوونەوە تەنها حەوت گۆڵی تۆمارکردووە، کە پێنجیان لەڕێگەی لێدانی پەناڵتییەوە بوون.\nڕۆژنامەی مارکا دووپاتیدەکاتەوە، لەو ساتەوە جادوگەرەکەی ئەرجەنتین لەگەڵ ئیدارەی بارسا دووچاری ئاستەنگی بووە، هەرگیز نەیتوانیوە بگەڕێتەوە سەر ئاستی جارانی و دووبارە سەری بەرز نەکردووەتەوە.\nهەندێک لە سەرچاوە فەرەنسیەکانیش لەنمونەی لو 10 سپۆرت و لیکیپ، ئاماژەیان بە گواستنەوەی پوڵگا کردووە بۆ یانەی پاریس سانت جێرمان لە گواستنەوەکانی هاوینی 2021.\nوەزارەتی دارایی خشتەیەکی نوێی موچەی ڕاگەیاند\nلە کێشەیەکی کۆمەڵایەتیدا کەسێک کوژرا و کەسێکی دیکە بریندارە\nپێرێز دوای سوپەری ئەوروپی چی لەژێر سەردایە؟\nسەرۆکی یانەی ڕیاڵ مەدرید، فلۆرنتینۆ پێرێز لەگەڵ پلانی سوپەرلیگ پلانی یەدەگیشی ئامادەکردووە، بەهۆیەوە لە هاوینی 2021 جموجۆڵی هەژێنەر…\nپۆگبا بەڕۆژوو دەبێت، بە چ شێوەیەک هاوسەنگی ڕادەگرێت؟\nئەستێرەی فەرەنسی یانەی مانچستەر یونایتد، پۆل پۆگبا ئاماژە بە چۆنیەتی بەڕۆژووبوونی دەکات، لە کاتێکدا ڕۆژانە مەشقی قورس و…\nسێ بژاردە خراوەتە بەردەم سوارێز\nلویس سوارێز لە شاری مەدرید بەختەوەرە و دوو یانەی گەورەی دیکە هەوڵدەدەن لە گواستنەوەکانی هاوینی 2021 بۆندی لەگەڵدا…\nمارکیزیۆ بۆ پۆگبا: ئه‌گه‌ر بڕیاری گه‌ڕانه‌وه بده‌یت به‌خته‌وه‌ر ده‌بیت\nئه‌ستێره‌ی پێشووی یانه‌ی یوڤانتۆس، کلاودیۆ مارکیزیۆ داوا له پۆل پۆگبای فه‌ره‌نسی یاریزانی یانه‌ی مانچسته‌ر یونایتد ده‌کات بگه‌ڕێته‌وه بۆ…


بۆ ناڕەزایی بە گیان لەدەستدانی فەریناز‌و پشتیوانی لەخەڵكی مەهاباد خۆپیشاندان كرا - کۆمەڵەی زەحمەتکێشانی کوردستان\nبۆ ناڕەزایی بە گیان لەدەستدانی فەریناز‌و پشتیوانی لەخەڵكی مەهاباد خۆپیشاندان كرا\nبەدەست پێشخەری رێکخراوی لاوانی پێشڕەوی کۆمەڵە و لاوانی ڕۆژئاوای کوردستان خۆپیشاندانێكی بۆ پشتیوانی لە خەڵكی مەهاباد‌و رۆژهەڵاتی كوردستان لەهەولێر سازدرا.\nرۆژی هەینی هەینی 18ی مانگی گولان لە بەردەم پاركی “شانەدەر”ی شاری هەولێر كۆبوونەوەیەكی ناڕەزایی بەرامبەر بە گیانلەدەستدانی “فەریناز خۆسرەوی” و پتشویانی لە خەڵكی شاری مەهاباد بەڕێوەچوو.\nئەو كۆبوونەوەیە كە كاتژمێر 5ی ئێوارە لە سەر بانگهێشتی “رێكخراوی لاوانی پێشڕەو” و “لاوانی ئازادیخوازی رۆژئاوای كوردستان” بەڕێوەچوو و تێیدا چەندین دروشم و وتار خوێندرایەوە.\n2015/05/11 /by عەتا\nhttps://www.komala.com/wp-content/uploads/2015/05/3haw.jpg 420 700 عەتا https://www.komala.com/wp-content/uploads/2014/03/logo.png عەتا2015-05-11 01:26:472015-05-11 01:26:47بۆ ناڕەزایی بە گیان لەدەستدانی فەریناز‌و پشتیوانی لەخەڵكی مەهاباد خۆپیشاندان كرا\nگفتوگۆی دەنگی ئەمریكا لەگەڵ هاوڕێ عومەر ئێلخانیزادە سەبارەت بە خۆپیشاندانەكانی مەهاباد‌و شارەكان... هەولێر.. خۆپیشاندانێك بۆ پشتیوانی لە شاری مەهاباد بەرێوەچوو...


١١ بەڵگە کە دەیسەلمێنێت هاوسەرەکەت سەرسامە پێت و زۆریی خۆشدەوێیت! – تۆڕی میدیایی خەڵک\n2019/05/18 - 11:14 AM\n-هه‌مووكات شانازیت پێوه‌ده‌كات و باس له ده‌ستكه‌وته‌كانت ده‌كات.\n-ته‌نانه‌ت پاش ئه‌وه‌ی ماوه‌یه‌كی زۆر به‌یه‌كه‌وه ده‌ژین، به‌ڵام ئه‌و تا ئێستاش ڕۆمانسیه له‌گه‌ڵتدا و له ڕیستۆرانتدا كورسیه‌كه‌ت بۆ داده‌نێت.\n-هه‌وڵی ئه‌وه نادات بتگۆرێت، جگه له‌وه‌ی كه هه‌ڵه‌كانیشت ده‌زانێت به‌ڵام خۆی له‌گه‌ڵ ده‌گونجێنێت.\n-ئه‌و بیرته‌كات، ئه‌وه‌ش ته‌نها قسه نیه به‌ڵكوو كاتێك بۆ ماوه‌یه‌كی زۆر یه‌كدی نابین به ته‌واوه‌تی هه‌ستی پێده‌كه‌یت.\n-شه‌رمی لێناكه‌یت و ده‌توانیت له‌به‌رده‌م ئه‌ودا بگریت، هه‌سته ڕاسته‌قینه‌كانت ده‌رببڕیت.\n-كاتێك هاوڕێكانت باسی لایه‌نه خراپه‌كانی هاوسه‌ره‌كانیان ده‌كه‌ن تۆ بێده‌نگیت، چونكه شتێكی وه‌ها نادۆزیته‌وه باسی بكه‌یت.\n-په‌یوه‌ندیه‌كی باشی له‌گه‌ڵ خانه‌واده‌كه‌ت هه‌یه‌و ئه‌و په‌یوه‌ندیه‌ش تێكنادات.\n-هاوڕێكانی تۆ هاوڕێی ئه‌ویشه‌و ڕێزیان ده‌گرێت.\n-كاتێك توڕه ده‌بیت ئه‌و لێت تێده‌گات كه هه‌موومان مرۆڤین و له هه‌ندێك دۆخدا به دروستی مامه‌ڵه ناكه‌ین.\n-له شوێنی چاوه‌ڕواننه‌كراودا پێتدا هه‌ڵده‌دات و بیرت ده‌خاته‌وه كه تۆ چه‌ند جوانی.\n-ده‌توانن به‌بێ ئه‌وه‌ی شه‌ڕ بكه‌ن بۆ ماوه‌ی درێژ پێكه‌وه‌بن، بۆنمونه له گه‌شته‌كه‌تاندا بۆ وڵاتێكی دیكه.\nهەموو شەوێک بیرت نەچێت ئەم گیراوەیە بدەیت لە قاچت، زۆر باشە بۆی!\nکۆمەڵێک کەس کە دۆخیان باش ناڵێت!


یەكێتی.. سەركردایەتییەكی (بەخۆ فێر)!\nلە ماوەی 42 ساڵی تەمەنی یەكێتیدا، هیچ كاتێك ئەوەندەی ئێستا دۆخی خراپ نەبووە، تەنانەت لە31ی ئابیشدا كە تەنها لە سنورەكاندا چەند سەد مەترێك زەوی لە ژێر پێیدا مابوو، ئەوەندەی ئێستا ئایندەی ئەو حیزبە ناڕوون و مەترسیدار نەبوو، چونكە ئەوكات ئەوەی دەگوزەرا پیلانگێڕی سیاسی و شكستی سەربازی جەنگێكی ناهاوسەنگ بوو، یەكێتیش ئەو جۆرە گورزانە ئەوەندەی تر پشتئەستوور و بەهێزی دەكرد.. سروشتی ئەو حیزبە وایەو هاتنەبوونیشی وەكو زەرورەتێك لە ئاكامی شكستیەوە بووەو دوای هەر كەوتنێكیش تۆكمەیی ریزەكانی هەمیشە گرەنتی هەڵسانەوەو تێپەڕاندنی قۆناغە سەختەكانی بووە، بەڵام ئەوەی ئێستا دەگوزەرێت، جیا لە پیلان و هەڕەشە دەرەكییەكان، شێرپەنجەیەكی ناخۆییەو خەریكەوە لە ناوەوە ئێسكە پەیكەری دەخوات.\nئەوەی لە ناو یەكێتیدا دەگوزەرێت ململانێی فیكری و ركابەرێتی شەریفانە نییە لەسەر ئەوەی كێ زیاتر خزمەت بەو حیزبەو جەماوەرە بەوەفاكەی دەكات، بەڵكو بەشێكی زۆری شەڕی دەسەڵات و دەستكەوتی ئابورییە، لەوانیش مەترسیدارتر ئەوانەن كە بە ئاگا و بەبێ ئاگا فەرمانی ناحەزانی حیزبەكەیان و ئەجێندای دوژمنەكانی جێیبەجێ دەكەن، ئەگەرنا چۆن لێدوانەكەی فەرماندەی هێزەكانی 70ی یەكێتی لێكدەدرێتەوە كە بۆ رادیۆی دەنگی ئەمریكا داویەتی و ئاژانسی باسنیوزی پارتی بەدواچوونی بۆ كردووە؟\nئەوێك خۆی وەكو فەرماندەی باڵای هێزەكانی یەكێتی و كەسێكی باوەڕپێكراو لای مەسعوود بارزانی فەرماندەی گشتی ئەوكاتی هێزە چەكدارەكان بەرپرس بێت لەو شكستەی لە كەركوك بەسەر هێزەكانیدا هات، بەڵام شكستییەكانی دەخاتە پاڵ خەڵكی دیكەو وەك ئەوەی میژوو رەحم بكات و چاوی نەبێت، خۆی لەو بەرپرسیارێتییە دەدزێتەوە، لە كاتێكدا دەبێت ئەو بێدەنگ بێت و خەڵكی دیكە لێی بێنە دەنگ و لیژنەیەكی باڵای لێپێچینەوەی لەسەر پێكبهێنن سەبارەت بە دۆخ و ئامادەسازی سەربازی لە میحوەری چواری باشوری كەركوك، چونكە لە دوای ریفراندۆمە شوومەكەی 25ی ئەیلولەوە كە فەرماندەی هێزەكانی 70و ئەندامی مەكتەبی سیاسی هەڵوەشاوەی یەكێتی یەكێك بووە لە موریدەكانی بارزانی بۆ ئەو پرسەو لە چەندین سیاسەتی كوشندەی دیكەش پشتگیرو هاوكاری بووە، ئەو میحوەرە چەك و تەقەمەنییان وەكو پێویست نەبووە، بەڵام ئەو فەرماندەیە هیچ كات لەسەر جیاوازی كردن لە نێوان بەرەكانی جەنگ نەهاتۆتە دەنگ، كەچی ئێستا بۆ ناشرینكردنی حیزبەكەی و پەردەپۆشكردنی شكستی خەڵكی دیكە، لێدوانی چەواشەكارانە دەدات و بەوەشەوە ناوەستێت دەیەوێت ئەوەندەی دیكە بەنزین بەسەر ئەو ئاگرەدا بكات كە بۆ سلێمانی خۆش كراوە.\nهەموو ئەمانە راستییەكی تاڵن و بەبەر چاوی هەمووانەوە بەڕێوەدەچن، هەر مەگەر خواو خۆیان دۆستەكانیشیان بزانن لە پشتی پەردەوە چی روودەدات، بەڵام یەكێتی بەتەواوی عەزمی لێپێچینەوەی لەدەستداوەو زۆر سەختیشە بتوانێت بەم سەركردایەتییەی ئێستایەوە كەشتییەكەی مام بگەینێتە كەناری ئارام و لەم گێژەۆڵەكەدا قوتاری بكات، بۆیە پێویستی بە نەشتەرگەرییەكی خێرایە بۆ بڕینەوەی وەرەمەكان، تاكو تەواوی جەستەی نەگرتۆتەوە، ئەو نەشتەرگەرییەش بوێرییەكی گەورەو دانایی و توانایەكی زۆری دەوێت بەڵام لە نەوەی یەكەمی یەكێتیدا (كە تەنها بە خۆیان فێرن) بوونیان نەماوە.\n 1580 جار بینراوه


% حەقایەتە بچووک و گەورەکان\nکات 08/12/1399 530 بازدید\nدیارە دوواتر کەس لێمان ناپرسێ بۆچی بەتووش حەقایەتە گەورەکانەوە بووین. گەر لێشمان بپرسن لە جیاتی ئەوەی باس لە حەقایەتە بچووکەکان وەک هۆکار بکەین، دەگەڕێینەوە سەر حەقایەتە گەورەکان. واتە حەقایەتی گەورە دەکەین بۆ هۆکار بۆ باوەڕهێنانمان بە حەقایەتی گەورە. ئەمە لە کاتێکدایە کە گرنگیی بچووکەکان لە گەورەکان نەک تەنیا کەمتر نیە، بەلکو تەنانەت زیاتریشە. لەبەر ئەوەی مرۆڤەکان هەمیشە بەو شتانەوە دەست پێدەکەن وا هەستی پێدەکەن و راستەوخۆ لە ژیانی ئەواندا رەنگی داوەتەوە. واتە ئایدیا گەورەکان بە بێ وردبوونەوە نەک تەنیا لەمس ناکرێن، بەڵکو بۆ هەمیشە وەک ئایدیایەکی نابەرهەست دەمێننەوە.